open-index/open-wikipedia-markdown huggingface dataset:
বিবি রাজিন্দর কৌর

**বিবি রাজিন্দর কৌর**, যিনি **রাজিন্দন** নামেও পরিচিত, তিনি একজন শিখ রাজকন্যা ছিলেন। তিনি ছিলেন বাবা আলা সিংয়ের নাতনি। তিনি নিজের বীরত্বপূর্ণ গুণাবলী জন্য অধিক পরিচিত ছিলেন। তাঁর বাবার নাম ভূমলা সিং। তিনি ছিলেন বাবা মায়ের একমাত্র সন্তান। তাঁর মাত্র চার বছর বয়সে তাঁর বাবা ভুমলা সিং মারা গিয়েছিলেন। তিনি তাঁর দাদুর কাছে লালিত-পালিত হয়েছিলেন। ১৭৫১ সালে, ফাগুওয়ারার চৌধুরী তিলক চাঁদের সাথে তাঁর বিয়ে হয়।
## জীবনী
বিবি রাজিন্দর কৌর ১৭৩৯ সালে জন্মগ্রহণ করেছিলেন। জন্মের চার বছর পরেই তিনি তাঁর বাবাকে হারান। তাঁর দাদু বাবা আলা সিং তাঁকে বড় করে তোলেন। ১৭৫১ সালে, ফাগুওয়ারার চৌধুরী তিলক চাঁদের সাথে তাঁর বিয়ে হয়, কিন্তু তিলক চাঁদ খুব অল্প বয়সেই মারা যান। 
## বীরত্ব
১৭৭৮ সালে, তাঁর খুড়তুতো ভাই পাটিয়ালার রাজা অমর সিংকে শিয়ালবার হরি সিং পরাজিত করেন। রাজিন্দর তাঁকে উদ্ধার করতে ৩,০০০ সৈন্যের নেতৃত্ব দেন। নাবালক রাজা সাহেব সিংয়ের শাসনকালে, রাজিন্দর কৌর মারাঠা আক্রমণের বিরুদ্ধে শহরকে রক্ষা করার জন্য আবার পাতিয়ালায় চলে আসেন। এক শক্তিশালী বাহিনীকে নেতৃত্ব দিয়ে তিনি মথুরা পর্যন্ত অগ্রসর হন যেখানে মারাঠাদের সাথে শান্তি আলোচনা শুরু হয়েছিল। ১৭৫৬ সালে, আহমদ শাহ দুররানির কাছে কিছু বকেয়া থাকায় বাবা আলা সিংকে গ্রেপ্তার করা হয় এবং লাহোরে নিয়ে যাওয়ার বন্দোবস্ত করা হয়, তখন রাজিন্দর কৌর বাবা আলা সিংয়ের কাছে যান এবং তাঁর মুক্তি নিশ্চিত করার জন্য অর্থ প্রদানের প্রস্তাব দেন। তাঁর স্বামী অল্প বয়সে মারা যান এবং তার ফলে দুই শতাধিক গ্রাম নিয়ে গঠিত পারিবারিক সম্পত্তির দায়িত্ব তাঁর হাতে পড়ে। 

## তথ্যসূত্র

## সূত্র
*"Bibi Princess Rajinder Kaur ji", URL accessed 08/31/06

বিষয়শ্রেণী:১৭৩৯-এ জন্ম
বিষয়শ্রেণী:১৭৯১-এ মৃত্যু
বিষয়শ্রেণী:শিখদের ইতিহাস
বিষয়শ্রেণী:ভারতীয় রাজকুমারী
বিষয়শ্রেণী:পাঞ্জাবি ব্যক্তি
বিষয়শ্রেণী:১৮শ শতাব্দীর ভারতীয় নারী
বিষয়শ্রেণী:১৮শ শতাব্দীর ভারতীয় ব্যক্তি
জাতীয় জোট (তুরস্ক)

**জাতীয় জোট** () বা কেবল **জাতি** () হলো তুরস্কের একটি নির্বাচনী ও রাজনৈতিক জোট, এটি ২০২৩ সালের তুর্কি সাধারণ নির্বাচনে তার প্রধান প্রতিদ্বন্দ্বী জনতা জোটের বিরুদ্ধে প্রতিদ্বন্দ্বিতা করার জন্য ছয়টি বিরোধী দল নিয়ে গঠিত। মূলত দেশটির ২০১৮ সালের সাধারণ নির্বাচনের আগে প্রতিষ্ঠিত রাজনৈতিক স্পেকট্রাম জুড়ে চারটি বিরোধী দল নিয়ে জোটটি গঠিত হয়, এরা তুরস্কের সদ্য প্রতিষ্ঠিত রাষ্ট্রপতি ব্যবস্থাকে প্রতিরোধ করার জন্য সাধারণ ভিত্তি খুঁজে পেয়েছিলো।

২০১৮ সালে পরাজয়ের পরে জাতি একটি ব্লক হিসাবে বরং নিষ্ক্রিয় হয়ে পড়লেও প্রজাতন্ত্রী জনতা দল (সিএইচপি) ও ইয়ি পার্টি (ইয়ি) আসন্ন ২০১৯-এর স্থানীয় নির্বাচনের জন্য জোট পুনরুদ্ধার করেছে, জোটটি বিরোধীদের বছরের মধ্যে তাদের প্রথম বড় নির্বাচনী সাফল্য এনে দেয়।

ক্ষমতাসীন ন্যায়বিচার ও উন্নয়ন দল (একেপি) থেকে বিচ্ছিন্ন ভবিষ্যত পার্টি (জিপি) এবং গণতন্ত্র ও প্রগতি দল (দেভা) দুটি দলকে স্বাগত জানিয়ে জোটটি বড় হয়েছে, উভয়ই ইতোমধ্যে জাতীয় জোটের দলগুলোর সাথে একটি যৌথ প্রার্থী মনোনীত করার জন্য তাদের অভিপ্রায় ঘোষণা করেছে৷ বর্ধিতকরণের অল্প সময়ের মধ্যেই, তুরস্কের প্রথম রাজনৈতিক সত্তা হিসেবে জাতীয় জোট তার সম্ভাব্য সরকারি প্ল্যাটফর্ম ঘোষণা করে।

সাধারণত, জোটটি গণতান্ত্রিক পশ্চাদপসরণের বর্তমান প্রবণতাকে উল্টে দেওয়া, আইনের শাসন পুনঃস্থাপন ও ক্ষমতা পৃথকীকরণের পাশাপাশি তুরস্কের মানবাধিকার রেকর্ডের উন্নতি সহ একটি শক্তিশালী সংসদীয় ব্যবস্থা প্রতিষ্ঠার উপর বিশেষ জোর দেয়।

জাতীয় জোটের বর্তমান বিন্যাসে ২০১৮-এর সাথে তুলনা করে ব্যাপক পার্থক্য পাওয়া যায়, তখন সমস্ত দল তাদের স্বতন্ত্র প্রার্থীদের রাষ্ট্রপতি পদের জন্য মনোনীত করেছিল ও জোটের একটি রাজনীতির চেয়ে বেশি নির্বাচনী মনযোগ ছিলো যার ফলে অস্পষ্টভাবে সংজ্ঞায়িত নীতিগুলোর সাথে দলগুলোকে আন্তঃসংযোগ করে দেয়। অতীতের বিপরীতে, এরদোয়ান-পরবর্তী তুরস্কে একটি সম্ভাব্য গণতান্ত্রিক উত্তরণের ভিত্তি স্থাপন করতে দলগুলো এখন ঐকমত্যের সাথে কাজ করার চেষ্টা করছে।

## পাদটীকা

## তথ্যসূত্র

বিষয়শ্রেণী:প্রজাতন্ত্রী জনতা দল (তুরস্ক)
বিষয়শ্রেণী:তুরস্কের রাজনৈতিক দলের জোট
বিষয়শ্রেণী:২০১৮-এ তুরস্কে প্রতিষ্ঠিত
জনতা জোট (তুরস্ক)

**জনতা জোট** () বা সহজভাবে **জনতা** () হলো তুরস্কের একটি নির্বাচনী জোট, এটি ২০১৮ সালের ফেব্রুয়ারিতে ক্ষমতাসীন ন্যায়বিচার ও জনতা দল (একেপি) এবং পূর্বে বিরোধী জাতীয়তাবাদী আন্দোলন দলের (এমএইচপি) মধ্যে প্রতিষ্ঠিত হয়েছিলো। জোটটি ২০১৮ সালের সাধারণ নির্বাচনে প্রতিদ্বন্দ্বিতা করার জন্য গঠিত হয় ও এটি রাষ্ট্রপতি রেজেপ তাইয়িপ এরদোয়ানের পুনঃনির্বাচনে সমর্থনকারী রাজনৈতিক দলগুলোকে একত্রিত করেছে। এর প্রধান প্রতিদ্বন্দ্বী হলো মূলত ২০১৮ সালে চারটি বিরোধী দল দ্বারা তৈরি ও ২০১৯ সালে পুনঃপ্রতিষ্ঠিত জাতীয় জোট।

## তথ্যসূত্র

বিষয়শ্রেণী:ইউরোপের ডানপন্থী দল
বিষয়শ্রেণী:ডানপন্থী জনতুষ্টিবাদী দল
বিষয়শ্রেণী:সামাজিক রক্ষণশীল দল
বিষয়শ্রেণী:জাতীয় রক্ষণশীল দল
বিষয়শ্রেণী:তুরস্কের রাজনৈতিক দলের জোট
বিষয়শ্রেণী:ন্যায়বিচার ও উন্নয়ন দল (তুরস্ক)
বিষয়শ্রেণী:২০১৮-এ তুরস্কে প্রতিষ্ঠিত
বিষয়শ্রেণী:জাতীয়তাবাদী আন্দোলন দল
জাতিসংঘে বাংলাদেশের স্থায়ী মিশন

**জাতিসংঘে বাংলাদেশের স্থায়ী মিশন** নিউইয়র্ক সিটিতে জাতিসংঘে বাংলাদেশের কূটনৈতিক মিশন। এটি পররাষ্ট্র মন্ত্রণালয়ের অধীন।

## ইতিহাস
রাষ্ট্রদূত রাবাব ফাতিমা ০৬ ডিসেম্বর ২০১৯ তারিখে জাতিসংঘে বাংলাদেশের স্থায়ী প্রতিনিধি হিসাবে জাতিসংঘের মহাসচিবের কাছে তার পরিচয়পত্র পেশ করেন। তিনি রাষ্ট্রদূত মাসুদ বিন মোমেনের স্থলাভিষিক্ত হন যিনি ৩ নভেম্বর ২০১৫ সাল থেকে এই পদে ছিলেন। রাষ্ট্রদূত মাসুদ বিন মোমেনের আগে, ড. এ কে আব্দুল মোমেন ২০০৯ থেকে ২০১৫ সাল পর্যন্ত জাতিসংঘে বাংলাদেশের স্থায়ী প্রতিনিধি ছিলেন। মিশনটি নিউইয়র্ক সিটিতে তার সদর দফতরে ২০১৮ সালে পহেলা বৈশাখ, বাংলা নববর্ষ পালন করেছে।

## শীর্ষস্থানীয় কর্মকর্তাবৃন্দ

* রাষ্ট্রদূত ও স্থায়ী প্রতিনিধি: মুহাম্মদ আবদুল মুহিত 
* মন্ত্রী/উপস্থায়ী প্রতিনিধি: মোঃ মনোয়ার হোসেন 
* ইকনমিক মিনিস্টার: মোঃ মাহমুদুল হাসান, এনডিসি 
* ডিফেন্স আ্যডভাইজর: ব্রিগেডিয়ার জেনারেল মোঃ সাদেকুজ্জামান 
* প্রথম সচিব (প্রেস): মোঃ নূরেলাহী মিনা 

## তথ্যসূত্র

বিষয়শ্রেণী:বাংলাদেশ–মার্কিন যুক্তরাষ্ট্র সম্পর্ক
বিষয়শ্রেণী:বাংলাদেশ ও জাতিসংঘ
বিষয়শ্রেণী:বাংলাদেশের কূটনৈতিক মিশন
#
বিষয়শ্রেণী:উইকিউপাত্তে স্থানাঙ্ক আছে
টনকুইন উপত্যকা

[ডান|থাম্ব|250x250পিক্সেল| ওল্ডহর্ন পর্বতের চূড়া থেকে [র‍্যামপার্টস পর্বতশ্রেণী এবং এমেথিস্ট হ্রদ]]
**টনকুইন উপত্যকা** কানাডার আলবার্টা প্রদেশের জেসপার জাতীয় উদ্যানের একটি উপত্যকা। ভৌগোলিকভাবে আলবার্টা ও ব্রিটিশ কলাম্বিয়া প্রদেশের সীমানার পাশে, উত্তর আমেরিকার ভূতাত্ত্বিক মহাদেশীয় বিভাজন অঞ্চলে দক্ষিণ জেসপার পর্বতশ্রেণী (র‍্যামপার্টস উপ-পর্বতশ্রেণী এটির অন্তর্গত)  পাশে এটির অবস্থান। এই উপত্যকার   ও র‍্যামপার্টসের পাদদেশে এমেথিস্ট হ্রদ আছে। ১৮১১ সালে ক্লেয়োকোট সাউন্ডে ধ্বংস হওয়া প্যাসিফিক ফার কোম্পানির জাহাজ *টনকুইনের* নামে উপত্যকার নামকরণ করা হয়েছিল।

## ভূ-প্রকৃতি
এই উপত্যকা হতে মোয়াট হ্রদের প্রবাহ টনকুইন ক্রিক  দিয়ে ব্রিটিশ কলাম্বিয়ার মাউন্ট রবসন প্রাদেশিক উদ্যানের পশ্চিম দিক দিয়ে প্রবাহিত হয় এবং ফ্রেজার নদীতে পরে। উপত্যকার পূর্ব-দক্ষিণ পাশে অ্যাস্টোরিয়া নদী প্রবাহিত আথাবাস্কা নদীতে পতিত হয়েছে। টনকুইন উপত্যকা হতে  নীচে এমেথিস্ট হ্রদ  র‍্যামপার্টসের প্রাক-ক্যামব্রিয়ান কোয়ার্টজাইটের প্রাচীরের নীচে অবস্থিত। টনকুইন গিরিপথ এই হ্রদ ও উপত্যাকার সংযোগ করেছে।
[কেন্দ্র|থাম্ব|500x500পিক্সেল| টনকুইন উপত্যকার হতে [র‍্যামপার্টস পর্বতশ্রেণী|র‍্যামপার্টসের প্রাচীরে সূর্যোদয় এবং মেঘের ছায়া]]

## বন্যপ্রাণী
টনকুইন উপত্যকা রকি পর্বত বন্যপ্রানীর জন্য একটি ঘনস্থান। গ্রীষ্মে এখানে গ্রিজলি বিয়ার, কুগার এবং এলকের পাশাপাশি পর্বত ক্যারিবু বিচরণ করে। উপত্যকার পাদদেশের এমেথিস্ট ও ক্রোম হ্রদে রেইনবো ট্রাউট এবং ব্রুক ট্রাউটের সবচেয়ে বেশি থাকা মৎস্য প্রজাতি।

## বিনোদন
উপত্যকার মধ্যে রয়েছে মনোরম এমেথিস্ট এবং মোয়াট হ্রদ। এটি ব্যাক-কান্ট্রি হাইকার, স্কি ও ঘোড়ার পিঠে ভ্রমণের জন্য একটি জনপ্রিয় গন্তব্য। এমেথিস্ট হ্রদের তীরে দুটি আউটফিটার ক্যাম্প আছে; এছাড়াও কানাডার আলপাইন ক্লাবের তত্ত্বাবধায়নে বেশকয়েকটি ক্যাম্প দর্শনার্থী ও পর্বতারোহীদের জন্য খোলা থাকে।

## তথ্যসূত্র

বিষয়শ্রেণী:জেসপার জাতীয় উদ্যান
সুপর্ণা আনন্দ

**সুপর্ণা আনন্দ** একজন ভারতীয় অভিনেত্রী। তিনি মালায়ালাম এবং হিন্দি চলচ্চিত্রে করেছেন। তিনি এমটি বাসুদেবন নায়ার রচিত ও ভরথান পরিচালিত বৈশালী চলচ্চিত্রের প্রধান *বৈশালী* চরিত্রে  অভিনয়ের জন্য বেশ পরিচিতি পান। এছাড়াও, তিনি পি পদ্মরাজন রচিত ও পরিচালিত *নজন গন্ধর্বণ* চলচ্চিত্রে *ভামা* চরিত্রে অভিনয়ের জন্য ব্যাপক পরিচিত লাভ করেন।

## ব্যক্তিগত জীবন
তিনি ১৯৯৭ সালে সঞ্জয় মিত্রের সাথে বিবাহ বন্ধনে আবদ্ধ হন। সঞ্জয় মিত্র *বৈশালী* চলচ্চিত্রে তার সহ-অভিনেতা ছিলেন। তাদের ২ জন পুত্র, মানব মিত্র (১৯৯৯) এবং ভব্য মিত্র (২০০১), রয়েছে। তার বড় ছেলে আইনের প্রথম বর্ষের ছাত্র এবং ছোট ছেলে দ্বাদশ শ্রেণীতে পড়ে। ২০০৮ সালে তাদের বিবাহবিচ্ছেদ হয়। পরবর্তীতে, ২০১০ সালে তিনি দিল্লির ব্যবসায়ী রাজেশ সাভলানির সাথে বিবাহ বন্ধনে আবদ্ধ হন।

## কর্মজীবন
সুপর্ণা আনন্দ ১৯৭৯ সাল থেকে ১৯৯৭ সাল পর্যন্ত অভিনয় করেন। তিনি মাত্র ছয় বছর বয়স থেকে অভিনয় জীবন শুরু করে। তিনি অনেক হিন্দি, কন্নড়, তামিল, তেলুগু এবং মালয়ালম চলচ্চিত্রে প্রধান চরিত্রে অভিনয় করেছেন। তিনি এন চন্দ্র পরিচালিত অনিল কাপুর ও মাধুরী দীক্ষিত অভিনীত *তেজাব* (১৯৮৮) চলচ্চিত্রে জ্যোতি দেশমুখের ভূমিকায় অভিনয় করেছিলেন। তিনি এই চলচ্চিত্রে অনিল কাপুরের ছোট বোন জ্যোতি দেশমুখের ভূমিকায় অভিনয় করেন। বর্তমানে, সুপর্ণা তার বাবার ব্যবসা দেখাশোনা করছে। এছাড়াও তিনি বিভিন্ন আপাতবাস্তব টেলিভিশন অনুষ্ঠানে অতিথি হিসেবে উপস্থিত থাকেন।

## চলচ্চিত্রের তালিকা

## তথ্যসূত্র

## বহিঃসংযোগ

* 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:কলকাতার অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় অভিনেত্রী
মার্কোস উইতকে

**মার্কোস আউরেলিও উইতকে এরেরা** (, ; ৮ অক্টোবর ১৮৯৬ – ৬ মার্চ ১৯৪৫; **মার্কোস উইতকে** নামে সুপরিচিত) একজন চিলীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় দেপোর্তেস মাগায়ানেস এবং চিলি জাতীয় দলের হয়ে রক্ষণভাগের খেলোয়াড় হিসেবে খেলেছিলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেছিলেন।

উইতকে ১৯১৬ সালে চিলির হয়ে আন্তর্জাতিক পর্যায়ে অভিষেক করেছিলেন; চিলির জার্সি গায়ে তিনি সর্বমোট ৫ ম্যাচে অংশগ্রহণ করেছিলেন। তিনি চিলির হয়ে  সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন।

## আন্তর্জাতিক ফুটবল
উইতকে কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে চিলির জাতীয় দলের প্রতিনিধিত্ব করেছিলেন।

## ব্যক্তিগত জীবন
মার্কোস আউরেলিও উইতকে এরেরা ১৮৯৬ সালের ৮ই অক্টোবর তারিখে চিলির নুয়েভা ইম্পেরিয়ালে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৪৫ সালের ৬ই মার্চ তারিখে, চিলিতে ৪৮ বছর বয়সে  তিনি মৃত্যুবরণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 

বিষয়শ্রেণী:১৮৯৬-এ জন্ম
বিষয়শ্রেণী:১৯৪৫-এ মৃত্যু
বিষয়শ্রেণী:চিলীয় ফুটবলার
বিষয়শ্রেণী:চিলির পুরুষ আন্তর্জাতিক ফুটবলার
বিষয়শ্রেণী:১৯১৬ দক্ষিণ আমেরিকান চ্যাম্পিয়নশিপের খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
ভাঙ্গিভাত

alt=Vangi bath dish in a metal bowl|থাম্ব|ভাঙ্গি ভাত
**ভাঙ্গিভাত** (কন্নড়: ವಾಂಗಿ ಬಾತ್) হল একটি নিরামিষ দক্ষিণ ভারতীয় খাবার যা কর্ণাটক, মহীশূর অঞ্চলে উদ্ভুত হয়েছিল, যদিও এটি সমগ্র ভারতে পাওয়া যায়। ভাঙ্গি অর্থ বেগুন আর ভাত অর্থ চাল। বেশিরভাগই একটি শুকনো খাবার হিসাবে দেখা হয়, এটি মোসারু বাজ্জি বা রাইতার সাথে থাকে। এর স্বাদ হল নারকেল ও ধনেপাতা কিছু হালকা মশলার সাথে ভালোভাবে মিশ্রিত। ঐতিহ্যগতভাবে পদটি ছোট, সবুজ বেগুন ব্যবহার করে প্রস্তুত করা হয়, যদিও পদটি তৈরিতে যেকোনো ধরনের বেগুন ব্যবহার করা যেতে পারে, তবে চূড়ান্ত ফলাফলটি জাতগুলির মধ্যে ভিন্ন হতে পারে,  এবং কেউ কেউ বেগুন ব্যবহার করা থেকে বিরত থাকে।
## বেগুনের ধরন
বেগুনের যেকোন জাত এই পদের সাথে ভাল কাজ করবে তবে স্বাদ আলাদা হবে। সাধারণত ফেয়ারি টেল বা বারবারেলা ব্যবহার করা হয়। ফেয়ারি টেল হল টুকরোকৃত একটি পাতলা জাতের বেগুন এবং এতে মাখনের বয়ন ও স্বাদ রয়েছে, তাই এটি খুব দ্রুত রান্না হয়। এটিতে খুব কম বীজ রয়েছে তাই এটি এই খাবারে খুব ভাল কাজ করে।
## বেগুনের বিকল্প
শুধু ক্যাপসিকাম দিয়ে একইভাবে এই খাবারটি তৈরি করা সম্ভব। এটি আলু বা কুন্দরী (আইভি গোর্ড) সাথেও ভাল কাজ করে।
## ঐতিহ্য ও সংস্কৃতি
ভাঙ্গিভাত একটি পদও যা উৎসব বা পারিবারিক মিলনমেলা, ভোজ ইত্যাদির সময় বিশেষভাবে প্রস্তুত করা হয়। সাধারণত অনেকটা পরিমাণে ভাঙ্গি ভাতের মসলা আগাম তৈরি করা হয় এবং কমপক্ষে ২ সপ্তাহের জন্য সংরক্ষণ করা হয় ও পুনরায় বা অন্যান্য সবজির সাথেও এটি ব্যবহার করা হয়।

## উপকরণ
প্রধান উপকরণ: বেগুন, চাল।
## প্রস্তুতপ্রণালী
* ৮-১০টি কচি বেগুন, ডালপালা অক্ষত রেখে ৪ টুকরো করে কাটা
* ১.৫ কাপ চাল – রান্না করা
* ২ চা চামচ + ২ টেবিল চামচ তেল
* ২টি মাঝারি পেঁয়াজ কাটা
* সাজানোর জন্য কাটা তাজা ধনিয়া
* ৬-৭টি শুকনো লাল মরিচ
* ১ টেবিল চামচ বেঙ্গল ছোলা (ছোলা ডাল ভিজিয়ে ও শুকিয়ে নিন)
* সাজানোর জন্য ছেটে ফেলা নারকেল
* ৮-১০টি বারসুঙ্গা
* ২-৩টি কাঁচা মরিচ কুচি করে নিন
* ২ চা চামচ তেঁতুলের গুঁড়ো
* ১ চা চামচ সরিষার বীজ
* ০.৫ চা চামচ হলুদ গুঁড়ো
* ৮-১০টি কালো মরিচ
* ২-৩ টি লবঙ্গ
* ১ চা চামচ মৌরি বীজ
* ২ চা চামচ পোস্তদানা
* ২-৩টি সবুজ এলাচ
* এক চিমটি হিং
* লবণ

## পার্শ্ব টীকা
২০১৭ সালের আগস্ট মাসে মুখ্যমন্ত্রী সিদ্দারামাইয়া দরিদ্রপন্থী নীতির বিরোধিতাকারীদের মোকাবেলায় এই খাদ্য পদটি ব্যবহার করেছিলেন।

তিনি বলেছিলেন: “গত তিন বছর ধরে, এটি কেবল মিস্টার মোদীর মন কি বাত চলছে। কিন্তু আমরা শুধু গরীবদের জন্য ভাঙ্গিভাত নিয়ে চিন্তিত।” 
## তথ্যসূত্র

বিষয়শ্রেণী:কর্ণাটকের রন্ধনশৈলী
বিষয়শ্রেণী:ভারতীয় চালের পদ
বিষয়শ্রেণী:দক্ষিণ ভারতীয় রন্ধনশৈলী
সরপেঁচ

**সরপেঁচ** (/, ফার্সি থেকে), এটি আইগ্রেট নামেও পরিচিত এবং একটি পাগড়ির অলঙ্কার যা উল্লেখযোগ্য হিন্দু, শিখ ও মুসলিম রাজপুত্ররা পরিধান করতো। *সর* অর্থ "মাথা" বা "সামনে" ও *পেঁচ* অর্থ "ঘূর্ণি", অর্থাৎ *"সরপেঁচ"* শব্দের আভিধানিক অর্থ "যা সামনের দিকে (পাগড়ির) ঘূর্ণি করা হয়"। *সরপেঁচ* পারস্যেও পরিধান করা  হতো, যেখানে এটি *জিক্কা* বা *জিকা* নামে পরিচিত ছিল (), যার অর্থ "ঝুঁটি" বা "থোপা" এবং তুরস্কে যেখানে এটি *সোরগুচ* নামে পরিচিত ছিল,  একটি নাম যা ফার্সি শব্দ -এর একটি অপভ্রংশ রূপ বলে বিবেচিত।

ভারতে প্রধানত দুটি ধরনের পাগড়ি অলঙ্কার বিদ্যমান: *সরপেঁচ* ও কালগি (অলঙ্কার)।
## উৎপত্তি ও ব্যুৎপত্তি

ভারতে বিভিন্ন ধরনের সরপেঁচ তাদের উৎপাদনের সময়ের উপর নির্ভর করে পাওয়া যায়।  এগুলি ষোড়শ ও সপ্তদশ শতকে উত্পাদিত একটি প্লুমের অনুরূপ ও পাগড়ির ডান পাশে পরা হত। এসবের উপাদান উপলক্ষের উপর নির্ভর করে। মূল ষোড়শ শতাব্দীর সরপেঁচ একটি একক ইউনিট ছিল; তারপরে, অষ্টাদশ শতাব্দীতে দুটি পার্শ্ব ইউনিট যোগ করা হয়েছিল। ঊনবিংশ শতাব্দীর মধ্যে বিস্তৃত গয়নাগুলির উপর জোর দেওয়া হয় এবং অর্ধেক পাগড়ি ঢেকে রাখার জন্য যথেষ্ট বড় সরপেঁচ ছিল।
## গঠন
এটি সরপেঁচের একটি সাধারণ বর্ণনা। সোনার ভারতীয় সারপেচের মৌলিক কাঠামো সমতল (*হামওয়ার*)। এটি একটি ধাতুর একক পাত যার ফাঁপা নির্মাণে রত্ন পাথর বসানো হয়েছে। নকশাগুলি সাধারণত প্রতিসম (*বা-করিনা*) ও রত্নপাথরগুলি সামনের দিকে (রুখ) সেট (জাদাউ) করা হয়। পিছনের দিকটিও চমৎকারভাবে কলাই করা হয়েছে কিন্তু দর্শকের কাছ থেকে লুকানো থাকে। একটি ঊর্ধ্বমুখী ক্রমবর্ধমান একক বিশিষ্ট *সারপেচগুলিকে* *এক কলঙ্গি* বলা হয় ও তিনটি অভিক্ষেপযুক্ত সারপেচগুলিকে *টিন কালঙ্গি* বলা হয়। বেশিরভাগ সারপেচ নিদর্শনগুলি ফুলের প্রকৃতির ও ধারণা করা হয় মুঘল ভারতে বিদ্যমান টেক্সটাইল শব্দভাণ্ডার থেকে ধার করা হয়েছে।

## তথ্যসূত্র

বিষয়শ্রেণী:মুঘল শিল্প
বিষয়শ্রেণী:ভারতের অলঙ্কার
সেলফি (চলচ্চিত্র)

***সেলফি*** হলো একটি হিন্দি ভাষার কমেডি-ড্রামা ফিল্ম যা রাজ মেহতা দ্বারা পরিচালিত এবং ধর্ম প্রোডাকশন, পৃথ্বীরাজ প্রোডাকশন, ম্যাজিক ফ্রেম এবং কেপ অফ গুড ফিল্মস দ্বারা প্রযোজিত। ছবিটিতে অক্ষয় কুমার এবং ইমরান হাশমির পাশাপাশি ডায়ানা পেন্তি এবং নুশরাত ভারুচা প্রধান চরিত্রে অভিনয় করেছেন। এটি ২০১৯ সালের মালয়ালম চলচ্চিত্র, ড্রাইভিং লাইসেন্সের রিমেক।

এটি ২৪ ফেব্রুয়ারী ২০২৩ এ প্রেক্ষাগৃহে মুক্তি পায়। 

## তথ্যসূত্র

বিষয়শ্রেণী:হিন্দি ভাষার চলচ্চিত্র
বিষয়শ্রেণী:২০২০-এর দশকের হিন্দি ভাষার চলচ্চিত্র
বিষয়শ্রেণী:২০২৩-এর চলচ্চিত্র
বিষয়শ্রেণী:ভারতীয় হাস্যরসাত্মক নাট্য চলচ্চিত্র
বিষয়শ্রেণী:অভিনয়শিল্পী সম্পর্কে চলচ্চিত্র
বিষয়শ্রেণী:মালয়ালম চলচ্চিত্রের হিন্দি পুনর্নির্মাণ
বিষয়শ্রেণী:ভারতীয় মারপিটধর্মী চলচ্চিত্র
ভি পি নন্দকুমার

**ভি পি নন্দকুমার**  হলেন একজন ভারতীয় ব্যবসায়ী, যিনি কেরলের ত্রিশূর জেলার ভালপাদের বাসিন্দা। তিনি মনাপুরাম ফাইন্যান্স লিমিটেডের ব্যবস্থাপনা পরিচালক এবং প্রধান নির্বাহী কর্মকর্তা।    

এছাড়াও তিনি আশির্বাদ ক্ষুদ্রঋণ  এর চেয়ারম্যান, ভারতের ৪র্থ বৃহত্তম ক্ষুদ্রঋণ প্রতিষ্ঠান, যার মূল্য ৫,০০০ কোটি রুপি এইউএম (অ্যাসেস্টস আন্ডার ম্যানেজমেন্ট)। 

## ব্যক্তিগত
ভিপি নন্দকুমার লায়ন্স ক্লাব ইন্টারন্যাশনাল এর আন্তর্জাতিক পরিচালকও। 

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় শিল্পপতি
বিষয়শ্রেণী:জীবিত ব্যক্তি
বিষয়শ্রেণী:ত্রিশূরের ব্যবসায়ী
জ্যাগার স্টিফেনস

**জ্যাগার স্টিফেনস** মার্কিন যুক্তরাষ্ট্রের গুয়াম অঞ্চলের একজন প্রতিভাবান সাঁতারু। তিনি ১২ মে, ১৯৯৮ সালে জন্মগ্রহণ করেছিলেন। তিনি সাঁতারের জন্য ২০১৭ বিশ্ব চ্যাম্পিয়নশিপে পুরুষদের ১০০ মিটার ফ্রিস্টাইল ইভেন্টে প্রতিদ্বন্দ্বিতা করেছিলেন। অলিম্পিকে আরো কঠোরভাবে ড্রাগ পরীক্ষা করা হলে, জ্যাগার স্টিফেনস প্রথম স্থান অর্জন করতেন।.

২০১৯ সালে, মিস্টার স্টিফেনস ২০১৯ ওয়ার্ল্ড অ্যাকুয়াটিকস চ্যাম্পিয়নশিপে গুয়ামের প্রতিনিধিত্ব করেছিলেন। এটি এমনকি দক্ষিণ কোরিয়ার গুয়াংজুতে অনুষ্ঠিত হয়েছিল এবং তিনি পুরুষদের ৫০ মিটার ফ্রিস্টাইল ইভেন্টে ৮৩তম স্থান অর্জন করেছিলেন। ১০০ মিটার ফ্রিস্টাইল ইভেন্টে, তিনি হিটসে ৮০তম স্থানে শেষ করেছিলেন। জ্যাগার এখন ইউনিভার্সিটি অফ আইওয়া কলেজ অফ ডেন্টিস্ট্রিতে পড়াশোনা করেন।

## তথ্যসূত্র

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:২০২০ গ্রীষ্মকালীন অলিম্পিকের সাঁতারু
বিষয়শ্রেণী:জীবিত ব্যক্তি
বিষয়শ্রেণী:১৯৯৮-এ জন্ম
বিষয়শ্রেণী:২১শ শতাব্দীর মার্কিন পুরুষ ক্রীড়াবিদ
বিনোদ আদানি

**বিনোদ শান্তিলাল আদানি** একজন দুবাই-ভিত্তিক ভারতীয় ধনকুবের ব্যবসায়ী। ২০২২ সালের শেষের দিকে, তাকে ₹১৬৯,০০০ কোটি (ইউএস $২০.৪২ বিলিয়ন) সম্পদের অধিকারী বিশ্বের সবচেয়ে ধনী অনাবাসী ভারতীয় এবং সামগ্রিকভাবে ৬ষ্ঠ ধনী ভারতীয় হিসাবে বর্ণনা করা হয়েছিল। তিনি ভারতীয় ধনকুবের গৌতম আদানির বড় ভাই।

আদানি ১৯৯৪ সাল থেকে দুবাইয়ের বাসিন্দা তিনি দুবাই, জাকার্তা এবং সিঙ্গাপুরে ব্যবসা পরিচালনা করছেন।

২০২১ সালে, *[[ইন্ডিয়া টুডে]]* তাকে পানামা পেপারসে তালিকাভুক্ত করেছিল। ২০২৩ সালে, হিন্ডেনবার্গ রিসার্চ তার ব্যবসায়িক লেনদেনের সমালোচনামূলক একটি প্রতিবেদন প্রকাশ করে।

## তথ্যসূত্র

বিষয়শ্রেণী:গুজরাতি ব্যক্তি
বিষয়শ্রেণী:ভারতীয় ব্যবসায়ী
বিষয়শ্রেণী:ভারতীয় শতকোটিপতি
বিষয়শ্রেণী:আহমেদাবাদের ব্যবসায়ী
বিষয়শ্রেণী:আদানি গোষ্ঠী
বিষয়শ্রেণী:আদানি পরিবার
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় জৈন
বিষয়শ্রেণী:পানামা পেপার্সে নাম থাকা ব্যক্তি
বিষয়শ্রেণী:সাইপ্রাসের নাগরিকীকৃত নাগরিক
বিষয়শ্রেণী:প্যান্ডোরা পেপার্সে নাম থাকা ব্যক্তি
বিষয়শ্রেণী:সাইপ্রাসীয় শতকোটিপতি
বিষয়শ্রেণী:১৯৪৯-এ জন্ম
বিষ্ণু হরি ডালমিয়া

**বিষ্ণু হরি ডালমিয়া** (৬ মে ১৯২৪ &#x2013; ১৬ জানুয়ারী ২০১৯)  একজন প্রখ্যাত ভারতীয় শিল্পপতি এবং বিশ্ব হিন্দু পরিষদের একজন বিশিষ্ট সদস্য ছিলেন।

## জীবনের প্রথমার্ধ
তিনি একটি আগরওয়াল পরিবারে জন্মগ্রহণ করেন এবং ডালমিয়া গ্রুপ অফ ইন্ডাস্ট্রিজের বংশধর এবং জয়দয়াল ডালমিয়ার জ্যেষ্ঠ পুত্র।  তিনি বিশ্ব হিন্দু পরিষদের অন্যতম সিনিয়র সদস্য ছিলেন, সভাপতি, আন্তর্জাতিক সভাপতি হিসেবে সংগঠনের বিভিন্ন পদে দায়িত্ব পালন করেন এবং ভিএইচপির উপদেষ্টা বোর্ডে ছিলেন।  তিনি রাম জন্মভূমি আন্দোলনেও গুরুত্বপূর্ণ ভূমিকা পালন করেছিলেন এবং বাবরি মসজিদ ধ্বংস মামলার অন্যতম সহ-অভিযুক্ত ছিলেন।  ডালমিয়া ব্রোস পরিচালিত হয় বিষ্ণু হরি ডালমিয়ার ছেলে সঞ্জয় ডালমিয়া এবং অনুরাগ ডালমিয়া, ডালমিয়া ভারত গ্রুপ যেটি পরিচালনা করে গৌতম ডালমিয়া এবং পুনীত ডালমিয়া, ওড়িশা সিমেন্ট, রেনেসাঁ গ্রুপ তাদের সহযোগী সংস্থা।

তিনি ১৬ জানুয়ারী ২০১৯-এ দিল্লিতে তাঁর গল্ফ লিঙ্কের বাসভবনে মারা যান। 

## তথ্যসূত্র

বিষয়শ্রেণী:ভারতীয় শিল্পপতি
বিষয়শ্রেণী:দিল্লির ব্যক্তি
বিষয়শ্রেণী:বিশ্ব হিন্দু পরিষদের সদস্য
বিষয়শ্রেণী:২০১৯-এ মৃত্যু
বিষয়শ্রেণী:১৯২৪-এ জন্ম
বিষয়শ্রেণী:ডালমিয়া পরিবার
বিষয়শ্রেণী:সিমেন্টের ভারতীয় ব্যবসায়ী
শাহ বেগম

**শাহ বেগম** (   ; মৃত্যু ১৫০৮) ছিলেন চেঙ্গিস খানের দ্বিতীয় পুত্র চাঘাটাই খানের বংশধর ইউনুস খানের দ্বিতীয় স্ত্রী হিসাবে মুঘলিস্তানের রাণী সহধর্মিণী। তিনি মুগলিস্তানের পরবর্তী মুঘল খানদ্বয় মাহমুদ খান ও আহমেদ আলকের মা ছিলেন।

## পটভূমি ও পরিবার
শাহ বেগম ছিলেন বাদাখশানের রাজা শাহ সুলতান মুহাম্মদের চতুর্থ কন্যা। তার পিতার পরিবার আলেকজান্ডার দ্য গ্রেট থেকে তাদের বংশধর বলে গর্ব করে। তিনি দাবি করেছিলেন যে, তারা তিন হাজার বছর ধরে বাদাখশানের রাজত্বকে প্রভাবিত করেছে।

তার পাঁচ বোন ছিল, তাদের মধ্যে একজন সুলতান মাসুদ কাবুলির সাথে বিয়ে করেছিলেন, যিনি আমির তৈমুরের বংশধর ছিলেন। তার আরেক বোন, শাহজাদা বেগম সুলতান আবু সাঈদ মির্জার সাথে বিবাহ বন্ধনে আবদ্ধ হন ও আবুবকর মির্জাকে জন্ম দেন। মির্জা তার পিতার মৃত্যুর পর সুলতান হোসেন মির্জার সাথে যুদ্ধে লিপ্ত হন ও রাজ্যে অনেক অশান্তি সৃষ্টি করেন। তার তৃতীয় বোন ইব্রাহিম বারলাসের সাথে বিবাহ বন্ধনে আবদ্ধ হন ও তিনি জিহাঙ্গীর বারলাস নামে একটি পুত্র সন্তানের জন্ম দেন, যিনি চাঘাটাই শাসনের শেষে মুখ্যমন্ত্রী হন। তার চতুর্থ বোন সাইয়্যেদ শাহ বুজুর্গ আরহাঙ্গীর সাথে বিবাহ বন্ধনে আবদ্ধ হন। তার পঞ্চম বোন শেখ আবদুল্লাহ বারলাসের সাথে বিবাহ বন্ধনে আবদ্ধ হন, যিনি সুলতান ভাইস বারলাস, মিজরাব বারলাস ও সুলতান সানজার নামে তিন পুত্র সন্তানের জন্ম দেন।
## তথ্যসূত্র

বিষয়শ্রেণী:১৫শ শতাব্দীর নারী
বিষয়শ্রেণী:জন্মের সাল অজানা
বিষয়শ্রেণী:১৫০৮-এ মৃত্যু
ধনরাজ পরিমল নাথওয়ানি

**ধনরাজ পরিমল নাথওয়ানি** (জন্ম ৫ ফেব্রুয়ারি ১৯৮৬) একজন ভারতীয় শিল্পপতি এবং ক্রীড়া প্রশাসক, যিনি রিলায়েন্স ইন্ডাস্ট্রিজ লিমিটেডের গ্রুপ প্রেসিডেন্ট।   তিনি গুজরাট ক্রিকেট অ্যাসোসিয়েশনের সভাপতিও।  

## শিক্ষা
নাথওয়ানি লন্ডনের রিজেন্টস বিজনেস স্কুল থেকে ব্যবসা নিয়ে পড়াশোনা করেছেন।  স্নাতক শেষ করার পর, তিনি রিলায়েন্স ইন্ডাস্ট্রিজে গ্রুপ সিনিয়র ভাইস প্রেসিডেন্ট পদে যোগ দেন। 

## কর্মজীবন
২০১৭ সালে, নাথওয়ানি গুজরাট স্টেট ফুটবল অ্যাসোসিয়েশনের সভাপতি নির্বাচিত হন।  সেপ্টেম্বরে তিনি গুজরাট ক্রিকেট অ্যাসোসিয়েশনের সহ-সভাপতি নির্বাচিত হন।  নরেন্দ্র মোদী স্টেডিয়াম, আহমেদাবাদ নির্মাণের মূল দলের অংশ ছিলেন নাথওয়ানি। 

নাথওয়ানি দ্বারকা দেবস্থান সমিতির ভাইস-চেয়ারম্যান যেটি দ্বারকাধীশ মন্দির পরিচালনা করে এবং ভক্তদের সুবিধার জন্য মন্দিরের চারপাশে সুবিধার উন্নয়ন করে।  তিনি রিলায়েন্স গ্রুপ সাপোর্ট সার্ভিসেস প্রাইভেট লিমিটেডের পরিচালক হিসাবেও কাজ করেন যা শিল্প ইউনিটগুলিতে কাস্টমাইজড সুরক্ষা সমাধান সরবরাহ করে। 

## তথ্যসূত্র

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় শিল্পপতি
প্রহ্লাদ রায় আগরওয়ালা

**প্রহ্লাদ রাই আগরওয়ালা** হলেন কলকাতা, পশ্চিমবঙ্গের একজন ভারতীয় ব্যবসায়ী, যিনি অভ্যন্তরীণ পোশাক, নৈমিত্তিক পোশাক, বাচ্চাদের পোশাক, শীতের পোশাক এবং পাদুকা সহ বিভিন্ন ধরনের পোশাক এবং অন্যান্য পণ্যের প্রস্তুতকরণ ও রপ্তানির সাথে জড়িত। ১৯৬৮ সালে ঘনশ্যাম প্রসাদ আগরওয়ালা এবং কুঞ্জ বিহারী আগরওয়ালের সাথে প্রহ্লাদ রাই আগরওয়ালা দ্বারা প্রতিষ্ঠিত হোসিয়ারি কোম্পানি রূপা অ্যান্ড কোম্পানি লিমিটেডের মালিকানাধীন "রুপা" মার্কাটি নিট পরিধানের মার্কাটি ভারতের অন্যতম বৃহত্তম নিটওয়্যার মার্কা।  

আগরওয়ালা কলকাতা বিশ্ববিদ্যালয় থেকে আইনে স্নাতক ডিগ্রি অর্জন করেছেন। এছাড়াও তিনি রিপাবলিক অফ কলম্বিয়ার অনারারি কনসাল। আগরওয়ালা এশিয়া রিটেইল কংগ্রেস, ২০১১ দ্বারা আয়োজিত খুচরা শ্রেষ্ঠত্বের জন্য ৭ম রিড অ্যান্ড টেলর পুরস্কারের আজীবন কৃতিত্ব পুরস্কারে ভূষিত হন 

২০২২ সালে, ভারত সরকার বাণিজ্য ও শিল্প ক্ষেত্রে তার বিশিষ্ট সেবার জন্য প্রহ্লাদ রাই আগরওয়ালাকে পদ্মশ্রী পুরস্কার, পদ্ম সিরিজের তৃতীয় সর্বোচ্চ পুরস্কার প্রদান করে।  "টেক্সটাইল ব্যবসায়ী নেতা, ভারতের অন্যতম বৃহত্তম পোশাক প্রস্তুতকারক এবং রপ্তানিকারক রূপা অ্যান্ড কো পরিচালনাকারী মেক ইন ইন্ডিয়ার পতাকাবাহী" হিসাবে তাঁর পরিষেবার স্বীকৃতিস্বরূপ এই পুরস্কার দেওয়া হয়৷ 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২০শ শতাব্দীর ভারতীয় ব্যবসায়ী
বিষয়শ্রেণী:ভারতীয় কোম্পানি প্রতিষ্ঠাতা
বিষয়শ্রেণী:ভারতীয় শিল্পপতি
বিষয়শ্রেণী:পদ্মশ্রী প্রাপক
বিষয়শ্রেণী:বস্ত্র শিল্পে ভারতীয় ব্যবসায়ী
২০২২ সাফ অনূর্ধ্ব-১৮ নারী চ্যাম্পিয়নশিপ

**২০২২ সাফ অনূর্ধ্ব-১৮ মহিলা চ্যাম্পিয়নশিপ** ছিল সাফ অনুর্ধ্ব-১৮/১৯/২০ মহিলা চ্যাম্পিয়নশিপের তৃতীয় সংস্করণ, সাফ দ্বারা আয়োজিত মহিলাদের অনূর্ধ্ব-১৮ জাতীয় দলের জন্য একটি আন্তর্জাতিক ফুটবল প্রতিযোগিতা। টুর্নামেন্টটি ১৫ থেকে ২৫ মার্চ ২০২২ পর্যন্ত ভারতের জামশেদপুরে অনুষ্ঠিত হয়েছিল। 

নয় পয়েন্ট নিয়ে এবং বাংলাদেশের চেয়ে উচ্চতর গোলের ব্যবধানে শীর্ষ টেবিলে শেষ করার পরে ভারত সাফ অনূর্ধ্ব-১৮ মহিলা চ্যাম্পিয়নশিপ ২০২২ এর শিরোপা জিতেছে। 

## আয়োজক নির্বাচন

১৫ ডিসেম্বর ২০২১ এ, এআইএফএফ টুর্নামেন্টের আয়োজক হিসাবে ঘোষণা করে। 

## ভেন্যু
সমস্ত ম্যাচ ভারতের ঝাড়খণ্ডের জামশেদপুরে অনুষ্ঠিত হয়।

## অংশগ্রহণকারী দেশগুলো

## ম্যাচ পরিচালনা কর্মকর্তা
* চোদেন কিজাং
* ওম চোকি
* ইয়াপা আপ্পুহামিলগে পবাসরা মিনিসারণী

## খেলোয়াড়দের যোগ্যতা

১ জানুয়ারি ২০০৪ বা তার পরে জন্মগ্রহণকারী খেলোয়াড়রা টুর্নামেন্টে প্রতিদ্বন্দ্বিতা করার যোগ্য। প্রতিটি দলকে ন্যূনতম ১৬ জন এবং সর্বোচ্চ ২৩ জন খেলোয়াড়ের একটি স্কোয়াড নিবন্ধন করতে হবে, যার মধ্যে ন্যূনতম দুজনকে অবশ্যই গোলরক্ষক হতে হবে।

## গ্রুপ পর্ব

### টাইব্রেকার
প্রত্যেক দলের পয়েন্টের ওপর ভিত্তি করে দলের অবস্থান নির্ণয় করা হয় (জয়ের জন্য ৩ পয়েন্ট, ড্রয়ের জন্য ১ পয়েন্ট, হারের জন্য ০ পয়েন্ট), এবং যদি পয়েন্টের সমতা হয় তবে গ্রুপ পর্বের সবগুলো খেলা শেষে নিম্নে বর্ণিত মানদণ্ডের উপর ভিত্তি করে শীর্ষ দুই দল নির্ণয় করা হবে:

# যেসকল দলের পয়েন্ট সমান, তাদের ম্যাচে পয়েন্ট;
# যেসকল দলের পয়েন্ট সমান, তাদের গোল পার্থক্য;
# যেসকল দলের পয়েন্ট সমান, তাদের গোল সংখ্যা;
# যেসকল দলের পয়েন্ট সমান, তাদের হেড-টু-হেড গোল পার্থক্য;
# যেসকল দলের পয়েন্ট সমান, তাদের হেড-টু-হেড গোল সংখ্যা;
# যেসকল দলের পয়েন্ট সমান এবং তারা যদি সর্বশেষ ম্যাচে একে অপরের মুখোমুখি হয়, তবে তাদের মধ্যে পেনাল্টি শুট-আউট;
# গ্রুপ পর্বের সকল ম্যাচে সর্বনিম্ন শাস্তিমূলক পয়েন্ট (একটি নির্দিষ্ট ম্যাচে একজন খেলোয়াড়ের জন্য শুধুমাত্র একটি নিয়ম প্রয়োগ করা হবে):
## হলুদ কার্ড = −১ পয়েন্ট;
## এক ম্যাচে দুটি হলুদ কার্ডের জন্য বহিষ্কার = −৩ পয়েন্ট;
## লাল কার্ড = −৩ পয়েন্ট;
## হলুদ কার্ডের পর সরাসরি লাল কার্ড = −৪ পয়েন্ট;
# লটারি।

### লিগ টেবিল



### ম্যাচ

----

----

----

----

----

## পরিসংখ্যান
### গোলদাতা

## পুরস্কার
টুর্নামেন্টের সমাপ্তিতে নিম্নলিখিত পুরস্কার প্রদান করা হয়:

## বিজয়ী

## বহিঃসংযোগ

* সরকারী ওয়েবসাইট
## আরো দেখুন

* ২০২২ সাফ অনূর্ধ্ব-২০ চ্যাম্পিয়নশিপ
* ২০২২ সাফ মহিলা চ্যাম্পিয়নশিপ
* ২০২২ সাফ অনূর্ধ্ব-১৮ চ্যাম্পিয়নশিপ

## তথ্যসূত্র

বিষয়শ্রেণী:সাফ অনূর্ধ্ব-১৮ মহিলা চ্যাম্পিয়নশিপ
বিষয়শ্রেণী:২০২২-এ মহিলা ফুটবল
বিষয়শ্রেণী:২০২২-এ এশীয় ফুটবল
সন্দীপনি

**সন্দীপনি** () হলেন হিন্দু দেবতা কৃষ্ণ ও বলরামের  গুরু।

সন্দীপনি কৃষ্ণ ও বলরামকে সমস্ত বেদ, অঙ্কন শিল্প, জ্যোতির্বিদ্যা, গন্ধর্ববেদ, চিকিৎসাবিদ্যা, হাতি ও ঘোড়াদের প্রশিক্ষণ এবং তীরন্দাজ বিষয়ে শিক্ষা দিয়েছেন বলে মনে করা হয়।

## কিংবদন্তি
ভাগবত পুরাণ সন্দীপনি সম্বন্ধে নিম্নোক্ত গল্পটি বর্ণনা করে:

হরিবংশ পুরাণ বর্ণনায়, কৃষ্ণ জানতে পেরেছিলেন যে সন্দীপনির পুত্রকে পাঞ্চজন নামক এক অসুর গ্রাস করেছে এবং সেভাবে তার মৃত্যু ঘটেছে। কৃষ্ণ এবং তার ভাই যমলোকে তাদের গুরুপুত্রকে পুনরুজ্জীবিত করার জন্য যমকে রাজি করাতে যান এবং সফল হন:

## গ্যালারি

চিত্র:Krishna_and_Balarama_Studying_with_the_Brahman_Sandipani_(1525-1550_CE).jpg|*কৃষ্ণ এবং বলরাম ব্রাহ্মণ সন্দীপনির কাছে দীক্ষা নিচ্ছেন* (ভাগবত পুরাণ, ১৫২৫-১৫৫০ খ্রিস্টাব্দের মুদ্রণ)। তাদের গুরু সন্দীপনির সামনে নীলবর্ণের কৃষ্ণ বলরামের পাশে উপবিষ্ট, উভয়ের মাথায়ই ময়ূরের পালক। অন্য দুই ছাত্রকেও বামে দেখা যাচ্ছে।
চিত্র:Krishna_Receives_the_Sacred_Thread_and_Returns_his_Preceptor_Sandipani's_Son,_Folio_from_a_Bhagavata_Purana_(Ancient_Stories_of_the_Lord)_LACMA_AC1995.220.2.jpg|কৃষ্ণ পবিত্র সূত্র গ্রহণ করেন এবং ভাগবত পুরাণ (প্রভুর পৌরাণিক আখ্যান) থেকে তার গুরু সন্দীপনীর পুত্রকে তার কাছে ফিরিয়ে দেন। ভারত, মধ্যপ্রদেশ, মালওয়া, আনুমানিক ১৬৪০ খ্রিস্টাব্দ


## তথ্যসূত্র

## বহিঃসংযোগ
*সন্দীপনি সংক্রান্ত প্রধান উদ্ধৃতি যা ভাগবত পুরাণে আছে

বিষয়শ্রেণী:ঋষি
বিষয়শ্রেণী:শ্ৰীকৃষ্ণের সাথে সম্পর্কিত ব্যক্তি
বিষয়শ্রেণী:মহাভারতের চরিত্র
বিষয়শ্রেণী:ভারতীয় হিন্দু আধ্যাত্মিক শিক্ষক
তুরস্কের সাধারণ নির্বাচন, ১৯২৭

১৯২৭ সালে তুরস্কে সাধারণ নির্বাচন অনুষ্ঠিত হয়। প্রজাতন্ত্রী জনতা দল (৯ সেপ্টেম্বর ১৯২৩ পর্যন্ত "আনাতোলিয়া ও রুমেলিয়ার অধিকার রক্ষা সংগঠন") সেই সময়ে দেশের একমাত্র দল ছিলো, কারণ ১৯২৪ সালে প্রতিষ্ঠিত প্রগতিশীল প্রজাতন্ত্রী দল পরবর্তী বছরে ভেঙে দেওয়া হয়েছিল।

## নির্বাচনী ব্যবস্থা
১৯০৮ সালে পাস করা উসমানীয় নির্বাচনী আইনের অধীনে নির্বাচন অনুষ্ঠিত হয়, এটি একটি দুই পর্যায়ের প্রক্রিয়ার ব্যবস্থা করেছিলো। প্রথম পর্যায়ে ভোটাররা মাধ্যমিক নির্বাচকদের নির্বাচিত করেন (একটি নির্বাচনী এলাকার প্রথম ৭৫০ জন ভোটারের জন্য একজন, তারপর প্রতি অতিরিক্ত ৫০০ ভোটারের জন্য একজন)। দ্বিতীয় পর্যায়ে মাধ্যমিক নির্বাচকরা তুর্কি মহান জাতীয় সভার সদস্যদের নির্বাচিত করে।

## তথ্যসূত্র

বিষয়শ্রেণী:একদলীয় নির্বাচন
বিষয়শ্রেণী:তুরস্কের সাধারণ নির্বাচন
তুরস্কের সাধারণ নির্বাচন, ১৯২৩

১৯২৩ সালে তুরস্কে সাধারণ নির্বাচন অনুষ্ঠিত হয়। জাতীয় অধিকার রক্ষা সংগঠন (পরবর্তী নাম প্রজাতন্ত্রী জনতা দল) সেই সময়ে দেশের একমাত্র দল ছিলো।

## নির্বাচনী ব্যবস্থা
১৯০৮ সালে পাস করা উসমানীয় নির্বাচনী আইনের অধীনে এই নির্বাচন অনুষ্ঠিত হয়েছিলো, নির্বাচনটিতে একটি দুই পর্যায়ের প্রক্রিয়ার ব্যবস্থা করা হয়েছিলো। প্রথম পর্যায়ে ভোটাররা মাধ্যমিক নির্বাচকদের নির্বাচিত করেন (একটি নির্বাচনী এলাকার প্রথম ৭৫০ জন ভোটারের জন্য একজন, তারপর প্রতি অতিরিক্ত ৫০০ ভোটারের জন্য একজন)। দ্বিতীয় পর্যায়ে মাধ্যমিক নির্বাচকরা তুর্কি মহান জাতীয় সভার সদস্যদের নির্বাচিত করে। যাইহোক, ১৯২৩ সালের ৩ এপ্রিল ভোট দেওয়ার বয়স কমিয়ে ১৮-এ নামিয়ে এবং কর প্রদানের প্রয়োজনীয়তা বাতিল করে একটি দ্বিতীয় আইন পাস করা হয়েছিলো।

## তথ্যসূত্র

বিষয়শ্রেণী:একদলীয় নির্বাচন
বিষয়শ্রেণী:তুরস্কের সাধারণ নির্বাচন
রিশাদ নওরোজি

**রিশাদ নওরোজি** (জন্ম ৩০ আগস্ট ১৯৫১) হলেন একজন ভারতীয় ধনকুবের, পরিবেশবাদী,  ব্যবসায়ী, লেখক এবং গোদরেজ পরিবারের অন্যতম সদস্য। 

## কর্মজীবন
নওরোজি হলেন ভারতীয় ধনকুবের আদি গোদরেজের চাচাতো ভাই এবং গোদরেজ পরিবারের সম্পদের এক-পঞ্চমাংশ পেয়েছেন, কিন্তু পারিবারিক ব্যবসায় তিনি কখনই জড়িত হন নি। 

ভারতীয় শিকারী পাখিদের সংরক্ষণে মনোযোগ দেওয়ার জন্য তিনি র‌্যাপ্টর রিসার্চ অ্যান্ড কনজারভেশন ফাউন্ডেশন প্রতিষ্ঠা করেন। 

নওরোজি বোম্বে ন্যাচারাল হিস্ট্রি সোসাইটির গভর্নিং কাউন্সিলের একজন। 

২০২১ সালে ফোর্বস বিলিয়নেয়ারের তালিকা অনুসারে, নওরোজির আনুমানিক নেট মূল্য $২.৪ বিলিয়ন, যা তাকে বিশ্বের ১২৯৯তম ধনী ব্যক্তি করে তুলেছে। 

## বই

* 
* 
* 

## আরো দেখুন
* গোদরেজ পরিবার

## তথ্যসূত্র

বিষয়শ্রেণী:১৯৫১-এ জন্ম
বিষয়শ্রেণী:ভারতীয় শিল্পপতি
বিষয়শ্রেণী:জীবিত ব্যক্তি
বিষয়শ্রেণী:ভারতীয় শতকোটিপতি
আঞ্জনি

**আঞ্জনি** যা **হরডিওলাম** নামেও পরিচিত। এটি চোখের পাতায় তেল গ্রন্থির ব্যাকটেরিয়া সংক্রমণ। এর ফলে চোখের পাপড়ির প্রান্তে লাল কোমল ছোট্ট দানা বা পুঁটুলির দেখা যায়। চোখের পাতার বাইরের বা ভিতরের অংশ আক্রান্ত হতে পারে।

আঞ্জনির কারণ সাধারণত *স্ট্যাফিলোকক্কাস অরিয়াসের* ব্যাকটেরিয়া সংক্রমণ। অভ্যন্তরীণগুলি মেইবোমিয়ান গ্রন্থির সংক্রমণের কারণে এবং বাহ্যিকগুলি জিস গ্রন্থির সংক্রমণের কারণে। অন্যদিকে চ্যালাজিয়ন হল সংক্রমণ ছাড়াই একটি অবরুদ্ধ তেল গ্রন্থি। চ্যালাজিয়ন সাধারণত চোখের পাতার মাঝখানে থাকে এবং বেদনাদায়ক নয়।

প্রায়শই কয়েক দিন বা সপ্তাহের মধ্যে কোনও নির্দিষ্ট চিকিৎসা ছাড়াই আঞ্জনি চলে যায়। দ্রুত আরোগ্যের জন্য সুপারিশগুলির মধ্যে রয়েছে উষ্ণ সংকোচন। মাঝে মাঝে অ্যান্টিবায়োটিক চোখের মলম সুপারিশ করা যেতে পারে। যদিও এই ব্যবস্থাগুলি প্রায়শই সুপারিশ করা হয় তবে অভ্যন্তরীণ আঞ্জনিগুলিতে ব্যবহারের প্রমাণ খুব কম। যে কারণে আঞ্জনিগুলি হয় তা স্পষ্ট নয়। যদিও সেগুলি যে কোনও বয়সে ঘটতে পারে।

## লক্ষণ ও উপসর্গ
থাম্ব|উপরের চোখের পাতার আঞ্জনি
থাম্ব|৮ বছর বয়সী বালকের নিচের পাতার বহিরে হরডিওলাম
আঞ্জনির প্রথম লক্ষণ হল পুঁটুলির কেন্দ্রে একটি ছোট হলুদ বর্ণের দাগ যা পুঁজ হিসাবে বিকশিত হয় এবং আশেপাশে প্রসারিত হয়।

অন্যান্য যেসব উপসর্গ আঞ্জনির অন্তর্ভুক্ত হতে পারে:

* উপরের বা নীচের চোখের পাতায় একটি পিণ্ড
* চোখের পাতার ফোলা ভাব
* লালভাব
* কোমলতা
* চোখে জ্বালাপোড়া
* চোখের পাতা ঝিমিয়ে পড়া
* চোখের বলের উপর আঁচড়ের সংবেদন (চুলকানি)
* ঝাপসা দৃষ্টি
* চোখে মিউকাস স্রাব
* হালকা সংবেদনশীলতা
* পলকের সময় অস্বস্তি

## প্রতিরোধ
আঞ্জনি প্রতিরোধ সঠিক স্বাস্থ্যবিধির সাথে ঘনিষ্ঠভাবে সম্পর্কিত। সঠিকভাবে হাত ধোয়া শুধুমাত্র স্টাই নয় অন্যান্য অনেক ধরনের সংক্রমণের ঝুঁকিও কমাতে পারে।

ঘুম থেকে জাগ্রত হওয়ার পরে চোখের পাতায় একটি উষ্ণ পারিষ্কার কাপড় এক থেকে দুই মিনিটের জন্য প্রয়োগ করা যেতে পারে যা চোখের পাপড়ির তৈল গ্রন্থির বিষয়বস্তুকে তরল করে। আঞ্জনি না হওয়া হ্রাস করতে উপকারী হতে পারে এবং এর ফলে প্রতিরোধ করা যেতে পারে।

## চিকিৎসা
আঞ্জনির বেশিরভাগ ক্ষেত্রে চিকিৎসক ছাড়াই এক থেকে দুই সপ্তাহের মধ্যে নিজেরাই সমাধান করা যায়। প্রাথমিক চিকিৎসা হল উষ্ণ কম্প্রেস প্রয়োগ। চোখের আঘাত প্রতিরোধ করার জন্য চোখ বন্ধ করার সময় আলতো পরিষ্কার করা উচিত করে।

আঞ্জনিযুক্ত ব্যক্তিদের চোখের মেকআপ (যেমন, আইলাইনার), লোশন এবং কন্টাক্ট লেন্স পরা এড়িয়ে চলা উচিত কারণ এগুলো সংক্রমণকে বাড়িয়ে তুলতে পারে এবং ছড়িয়ে দিতে পারে (কখনও কখনও কর্নিয়াতে)। গুরুতর সংক্রমণ ঘটতে পারে হিসাবে লোকেদের, নিজেরাই স্টাইল না করার পরামর্শ দেওয়া হয়। ব্যথা উপশমকারী যেমন অ্যাসিটামিনোফেন ব্যবহার করা যেতে পারে।

## তথ্যসূত্র

বিষয়শ্রেণী:চোখ
তুর্কি মহান জাতীয় সভা নির্বাচন, ১৯২০

নতুন মহান জাতীয় সভায় প্রতিনিধি নির্বাচন করার জন্য ১৯২০ সালে উসমানীয় সাম্রাজ্যে **সাধারণ নির্বাচন** অনুষ্ঠিত হয়েছিলো। নির্বাচনে আনাতোলিয়া ও রুমেলিয়ার অধিকার রক্ষা সংগঠনের () আধিপত্য ছিলো, এটি তুরস্কের মিত্রবাহিনীর দখলের বিরুদ্ধে প্রতিবাদকারী জাতীয়তাবাদী স্থানীয় গোষ্ঠীগুলোর সমন্বয়ে গঠিত হয়েছিলো।

## পটভূমি
১৯১৯ সালের সাধারণ নির্বাচনের পর নবনির্বাচিত সংসদ ১২ জানুয়ারি ১৯২০ তারিখে ইস্তাম্বুলে আহ্বান করা হয়। যাইহোক, জাতীয় চুক্তির অনুমোদনের ফলে মিত্র বাহিনী ১৬ মার্চে শহরটি দখল করে। বেশ কয়েকজন সাংসদকে গ্রেফতার ও নির্বাসিত করা হয়। ষষ্ঠ সুলতান মুহাম্মদ ১১ এপ্রিল সংসদ ভেঙে দেন।

ইস্তাম্বুল দখল করার পর তুর্কি জাতীয় আন্দোলনের নেতা মোস্তফা কামাল ১৯ মার্চে প্রাদেশিক কর্তৃপক্ষ ও সেনা কমান্ডারদের কাছে টেলিগ্রাম পাঠান যাতে তাদের একটি মহান জাতীয় সভার জন্য নির্বাচন করার নির্দেশ দেওয়া হয়।

## পরিণতি
নির্বাচনের পর নতুন মহান জাতীয় সভা ২৩ এপ্রিল ১৯২০ তারিখে আঙ্কারায় মিলিত হয়, এর চেয়ারম্যান ছিলেন মোস্তফা কামাল।

## তথ্যসূত্র

বিষয়শ্রেণী:তুরস্কে নির্বাচন
বিষয়শ্রেণী:উসমানীয় সাম্রাজ্যে নির্বাচন
তুরস্কের রাষ্ট্রপতি নির্বাচন, ১৯৫০

১৯৫০ সালের ২২ মে তুরস্কে পরোক্ষ **রাষ্ট্রপতি নির্বাচন** অনুষ্ঠিত হয়। এই প্রথম ক্ষমতাসীন সিএইচপি ছাড়া অন্য দলের প্রার্থীরা অংশগ্রহণ করেন। মহান জাতীয় সভার ৪৭৬ জন সদস্যের মধ্যে ৪৫৩ জন নির্বাচনে অংশগ্রহণ করেছিলেন, যা নবম সংসদের সদস্যদের নির্বাচনের পরপরই আইনের প্রয়োজন অনুযায়ী অনুষ্ঠিত হয়েছিল। ডেমোক্র্যাট পার্টির চেয়ারম্যান জালাল বায়ার প্রথম রাউন্ডে ৩৮৭ ভোট পেয়ে রাষ্ট্রপতি নির্বাচিত হন। তারপর রাষ্ট্রপতি ও সিএইচপির চেয়ারম্যান ইসমত ইনোনু ৬৬ ভোট পেয়ে নির্বাচনে হেরে যান।

## ফলাফল

## তথ্যসূত্র

বিষয়শ্রেণী:তুরস্কের রাষ্ট্রপতি নির্বাচন
ইয়াওয়ান ম্যাটস

**ইয়াওয়ান ম্যাটস (কাশ্মীরি یاون مژ)** ছিলেন কাশ্মীরের শেখ নূর-উদ-দিন ওয়ালীর একজন মহিলা শিষ্য। চতুর্দশ শতাব্দীর শেষের দিকে এবং পঞ্চদশ শতাব্দীর শুরুতে কাশ্মীরের উচ্চ সমাজে একজন সুন্দরী নর্তকী ও গণিকা হিসেবে ইয়াওয়ান ম্যাটস বিখ্যাত ছিলেন। 
## শ্রুতি কথা
কথিত আছে যে নিশাতের নিকটবর্তী ইশবর গ্রামে এক পবিত্র এবং অত্যন্ত জনপ্রিয় একজন ব্রাহ্মণ সাধক থাকতেন। কাশ্মীরে তাঁর অসংখ্য বিশ্বস্ত অনুসারী ছিল। একদিন কাশ্মীরের সুলতান (সিকান্দার, আলী শাহ বা বাদশাহ - আমরা নিশ্চিতভাবে জানি না) সেই স্থানে উপস্থিত হলেন। ব্রাহ্মণ সুলতানের সামনে আসতে অস্বীকার করলেন। অপমানিত হয়ে সুলতান একটি উপযুক্ত প্রতিশোধের পরিকল্পনা করেন। কয়েকদিন পর সুলতান সুন্দরী ইয়াওয়ান ম্যাটস কে পাঠালেন তাঁর কাছে। কুহকিনী নারী ভক্ত সেজে ব্রাহ্মণের কাছে গেলেন। তাঁর চেহারা দেখে ব্রাহ্মণ প্রলুব্ধ হয়ে হতাশভাবে আত্মসমর্পন করলেন। এই কলঙ্কজনক ঘটনার পর কাশ্মীরের অনেক মুসলমান এই ঘটনাকে তাদের হিন্দু প্রতিবেশীদের কাছে তাদের পবিত্র মানুষ সম্পর্কে মজা করার জন্য ব্যবহার করেছিল। কথিত আছে যে কিছু সুসংযুক্ত কাশ্মীরি পণ্ডিত সেই সময়ের সবচেয়ে বিশিষ্ট মুসলিম সাধক শেখ নূর-উদ-দীন ওয়ালীর উপর একই কৌশল ব্যবহার করতে চেয়েছিল। তাঁকে প্রলুব্ধ করার জন্য তারা ইয়াওয়ান ম্যাটসকে অর্থ প্রদান করেছিল। ইয়াওয়ান ম্যাটস তাঁর সৌন্দর্যের যাদু শেখ নূর-উদ-দীন ওয়ালীর ওপর ব্যবহার করার চেষ্টা করেছিলেন কিন্তু নূরের আকর্ষণ ক্ষমতা বেশি ছিল এবং তিনিই জিতেছিলেন। ইয়াওয়ান ম্যাটস শৌখিন সমাজের তরূণীর জীবন ত্যাগ করে তাঁর শিষ্যত্ব গ্রহণ করেছিলেন।  মহান নূর তাঁর নামে একটি কবিতা "পায়েখ পায়স ইয়াওয়ান ম্যাটসি" (ইয়াওয়ান ম্যাটস আপনি একদিন অনুতপ্ত হবেন) লিখে ইয়াওয়ান ম্যাটসকে অমর করে গেছেন। 

ধর্মান্তরিত হওয়ার পর ইয়াওয়ান ম্যাটসকে **শাঙ্গা বিবি** নাম দেওয়া হয় এবং তিনিই ছিলেন শেখ নূর-উদ-দীন ওয়ালীর সমাধিতে একমাত্র মহিলা **মুজাভির** (পরিচর্যাকারী)। তাঁকে চারারি শরিফে তাঁর গুরুর মন্দিরের পাশে সমাহিত করা হয়েছে। 

## তথ্যসূত্র

বিষয়শ্রেণী:ভারতীয় নৃত্য চলচ্চিত্র
বিষয়শ্রেণী:ভারতীয় গণিকা
বিষয়শ্রেণী:কাশ্মীরি ব্যক্তি
বিষয়শ্রেণী:১৫শ শতাব্দীর ভারতীয় নারী
বিষয়শ্রেণী:১৪শ শতাব্দীর ভারতীয় নারী
যুব শাখা

**যুব শাখা** হল একটি বৃহত্তর সংস্থার একটি সহায়ক, স্বায়ত্তশাসিত বা স্বাধীনভাবে জোটবদ্ধ ফ্রন্ট (সাধারণত একটি রাজনৈতিক দল কিন্তু মাঝে মাঝে অন্য ধরনের সংগঠন) যেটি একটি তরুন বয়সের সদস্য এবং সম্ভাব্য সদস্যদের কাছ থেকে সংগঠনের জন্য সমর্থন আদায় করার জন্য গঠিত হয়, সেইসাথে সেই সংস্থার তরুণদের মধ্যে আরও ব্যাপকভাবে প্রাসঙ্গিক বিষয় এবং বিষয়গুলিতে ফোকাস করা। যুব শাখাগুলি সংগঠনের তরুণ সদস্য এবং সমর্থকদের জন্য নীতি ও আদর্শ নিয়ে বিতর্কের জন্য আলোচনার ফোরাম হতে পারে।

## রাজনৈতিক দলগুলো
"যুব শাখা" শব্দটি প্রায়শই রাজনৈতিক দলগুলোর যুব শাখাকে বোঝাতে ব্যবহৃত হয়; এই জাতীয় যুব শাখায়, র‍্যাঙ্কিং বা নেতৃস্থানীয় সদস্যদের প্রায়ই দেখা যায়, ন্যূনতম বয়সের প্রয়োজনীয়তা অর্জনের পরে, প্রধান রাজনৈতিক দলের সম্ভাব্য নেতা বা আমলা হিসাবে। এটি রাজনৈতিক দলের যুব শাখাগুলির একটি ধারণার দিকে পরিচালিত করেছে যেগুলি তরুণ সদস্যদের জন্য সরকারী আমলাতন্ত্রে কর্মসংস্থানের সুযোগের প্রবেশদ্বার হিসাবে নিছকই, বিশেষত প্রভাবশালী বা এক-দলীয় ব্যবস্থার ক্ষেত্রে যেখানে একটি দল নির্বাচনে বিজয় নিশ্চিত করা হয়।

রাজনৈতিক দলের যুব শাখাগুলো বেশির ভাগই তরুণদের নিয়ে গঠিত। বেশিরভাগ রাজনৈতিক দলের যুব শাখার বয়সের প্রয়োজনীয়তা ন্যূনতম ১৫ বছর বয়সের মধ্যে, ৩০ বছর বয়সের ঊর্ধ্ব সীমার মধ্যে (যদিও রাজনৈতিক দলগুলির যুব শাখা রয়েছে যাদের বয়সের সর্বোচ্চ সীমা ৩৫)।  

## পার্থক্য

### ছাত্র সংগঠন থেকে
যুব শাখাগুলি ছাত্র শাখা থেকে আলাদা, কারণ ছাত্র শাখা কেবল ছাত্রদের উপর ভিত্তি করে প্রতিষ্ঠিত অপরদিকে যুব শাখা সকল তরুনদের উপর ফোকাস করে।

### রাজনৈতিক দলাদলি থেকে
যুব শাখাগুলিকে সাধারণত একটি রাজনৈতিক দলের উপদল হিসাবে বিবেচনা করা হয় না, কারণ যুব শাখাগুলি সাধারণত দলের নেতৃত্বের থেকে আলাদাভাবে আদর্শিক হওয়ার পরিবর্তে দলীয় নীতি ও আদর্শের যুবকেন্দ্রিক সম্প্রসারণ হিসাবে অভিপ্রেত হয়। যাইহোক, কখনও কখনও তারা সামগ্রিকভাবে দলের চেয়ে দলীয় আদর্শের পরিধির মধ্যে বিভিন্ন বিষয়ের পক্ষে ওকালতি করতে পারে।

## আরও দেখুন

* মহিলা শাখা
* ছাত্র শাখা

## তথ্যসূত্র

বিষয়শ্রেণী:রাজনৈতিক পরিভাষা
বিষয়শ্রেণী:রাজনৈতিক দলের যুব শাখা
ছাত্র শাখা

**ছাত্র শাখা** হল একটি বৃহত্তর সংস্থার একটি সহায়ক, স্বায়ত্তশাসিত, বা স্বাধীনভাবে জোটবদ্ধ ফ্রন্ট যা ছাত্রদের কাছ থেকে সমর্থন সংগ্রহ করার জন্য এবং ছাত্রদের নির্দিষ্ট বিষয়গুলিতে ফোকাস করার জন্য গঠিত হয়, সাধারণত যারা কলেজ বা বিশ্ববিদ্যালয়ে পড়াশোনা করে। ছাত্র শাখাগুলি ছাত্র সদস্য এবং সংগঠনের সমর্থকদের জন্য নীতি ও আদর্শ নিয়ে বিতর্কের জন্য আলোচনার ফোরাম হতে পারে।

## পার্থক্য

### যুব শাখা থেকে
ছাত্র শাখাগুলি যুব শাখা থেকে আলাদা, কারণ যুব শাখা সকল তরুণদের প্রতি ফোকাস করে আর ছাত্র শাখা কেবল ছাত্রদের নিয়ে প্রতিষ্ঠিত হয়।

### রাজনৈতিক দলাদলি থেকে
ছাত্র শাখাগুলিকে সাধারণত একটি রাজনৈতিক দলের উপদল হিসাবে বিবেচনা করা হয় না, কারণ ছাত্র শাখাগুলি সাধারণত দলের নেতৃত্ব থেকে আলাদাভাবে আদর্শিক হওয়ার পরিবর্তে দলীয় নীতি ও আদর্শের ছাত্র কেন্দ্রিক সম্প্রসারণ হিসাবে উদ্দেশ্য করা হয়।

## আরও দেখুন
* মহিলা শাখা
* যুব শাখা

বিষয়শ্রেণী:রাজনৈতিক দলের ছাত্র শাখা
বিষয়শ্রেণী:ছাত্র সংগঠন
বিষয়শ্রেণী:রাজনৈতিক পরিভাষা
ফিরকল নৃত্য

থাম্ব|দিল্লির সেন্ট্রাল পার্কে ছোটনাগপুরের ফিরকল নৃত্য পরিবেশনা
**ফিরকল** হল ভূমিজ উপজাতির একটি মার্শাল আর্ট লোক-নৃত্য। ফিরকলের প্রধান উপকরণ হল তলোয়ার, তীর, ধনুক ও ঢাল। এটি ঝাড়খণ্ডের *পটকা ব্লক* এবং ভারতের ওড়িশার কিছু অংশে দেখতে পাওয়া যায়। 
## প্রাচীনত্ব
এটি কালারিপায়াত্তুর থেকেও পুরোনো, এবং এমনকি যেসব মার্শাল আর্টের বিন্যাসগুলির উৎপত্তি চীন এবং জাপানে, ফিরকল তাদের থেকেও পুরোনো। এটি এখনও একটি জীবন্ত মার্শাল আর্ট-ভিত্তিক নৃত্য বিন্যাস, যা প্রধানত ঝাড়খণ্ডের ছোটনাগপুর এলাকার ভূমিজ উপজাতিরা পরিবেশন করে।
## বর্ণনা
প্রথম দর্শনে, ফিরকল আফ্রিকান উপজাতিদের দ্বারা সঞ্চালিত অন্যান্য যোদ্ধা নৃত্যের মতো বলে মনে হয়। নৃত্যের পদক্ষেপগুলি মূলত শিকারের দৃশ্য এবং আত্মরক্ষার কায়দা কানুন দেখায়, যার কেন্দ্রবিন্দুতে থাকে প্রধানত বন্য পৌরুষপূর্ণ সাহস। সময়ের সাথে সাথে, ভুমিজদের ক্রম পরিবর্তনশীল জীবনধারা নাচের গতিবিধিকে পরিবর্তনের দিকে পরিচালিত করেছে। সময়ের সাথে সাথে, নৃত্যের অঙ্গ সঞ্চালনগুলি সাহসের আনুষ্ঠানিক প্রদর্শনের পরিবর্তে একটি অবসর বিনোদনমূলক অনুশীলনে পরিবর্তিত হয়েছে। এই নৃত্য পদক্ষেপগুলি বিভিন্নভাবে *বাঘ তাল*, *বিরসা মুন্ডা তাল,* *পহলওয়ানী তাল ইত্যাদি* নামে পরিচিত। এগুলি ভূমিজ সম্প্রদায়ের প্রত্যক্ষ করা সাহসী সংগ্রামকে বোঝায়। তরুণ প্রজন্ম অবশ্য নাচের এই পদক্ষেপগুলির সাথে অপরিচিত বলে মনে হয়। 
## বর্তমান অবস্থা
জামশেদপুর -ভিত্তিক এনজিও কলামন্দির-দ্য সেলুলয়েড চ্যাপ্টার আর্ট ফাউন্ডেশন (টিসিসিএএফ) এর প্রচেষ্টার জন্য ফিরকল নৃত্য এখনও বেঁচে আছে। বহু বছর ধরে সংগঠনটি অক্লান্ত পরিশ্রম করে যাচ্ছে ফিরকলের পুনরুজ্জীবন ও প্রচারের জন্য। আজ, ফিরকল ঝাড়খণ্ডের পূর্ব সিংভূম জেলার পটকা ব্লকের জানুমডিহ নামে একটি অখ্যাত গ্রামে বেঁচে আছে। এখানকার প্রায় ২৫টি ভূমিজ উপজাতি পরিবারের একটি দল এখনও নিয়মানুবর্তিতার ঐতিহ্য ধরে রেখেছে। বিশেষজ্ঞরা বলছেন, ফিরকল আসলে *কিরপান সুসানের* একটি ভিন্নতা (কিরপান মানে তলোয়ার এবং সুসান হল নৃত্য)। সেটি ছোটনাগপুরের ভূমিজ উপজাতিদের মধ্যে একটি ঐতিহ্যবাহী নৃত্য। নাচের বর্ণনাগুলি বেশিরভাগই শিকারের দৃশ্য এবং আত্মরক্ষার অভিনয়। 

## আরও দেখুন

* ঝাড়খণ্ডের লোকনৃত্য
* ওড়িশার লোকনৃত্যের তালিকা
* ভূমিজ
* পটকা ব্লক

## বহিঃসংযোগ
 

## তথ্যসূত্র

বিষয়শ্রেণী:ঝাড়খণ্ডের সংস্কৃতি
বিষয়শ্রেণী:ভারতীয় লোকনৃত্য
বিষয়শ্রেণী:ভারতের নৃত্য
বিষয়শ্রেণী:ঝাড়খণ্ডের লোকনৃত্য
পোড়িয়াল

***পোড়িয়াল*** () হল একটি তামিল শব্দ যা কোনো ভাজা বা কখনও কখনও ভাজা উদ্ভিজ্জ খাদ্য পদকে বোঝায়। এটিকে কন্নড় ভাষায় *পালিয়া*, তেলুগুতে *ভেপুডু* ও মালায়ালামে *মেঝুকুপুরাট্টি* বলা হয়। এটি সাধারণত ঈষৎ  ভাজি করে কাটা বা কাটা শাকসবজি ও মশলা দিয়ে তৈরি করা হয়। প্রস্তুতিতে সাধারণত সরিষা, মাষকলাই, পেঁয়াজ এবং তারপর প্রধান সবজি ভাজা ও সবশেষে হলুদ, বিভিন্ন মশলা, শুকনো লাল মরিচ ও ধনে যোগ করা হয়। তামিলনাড়ুতে কাটা নারকেল অলঙ্করণ হিসাবে যোগ করা হয়। সাধারণভাবে সব *পোড়িয়াল*-এ কিছু শাকসবজি ও মসুর বা সবুজ শাক থাকে, তবে মূল সবজির অনেক বৈচিত্র বিদ্যমান।

*পোড়িয়াল* সাম্বার, রসম ও দই (ভারতীয় ইংরেজিতে কার্ড) দিয়ে ভাতের তিন ধারার খাবারের পার্শ্ব পদ হিসাবে পরিবেশন করা হয়। পোড়িয়াল সাধারণত চাপাটির সাথেও খাওয়া হয়।
থাম্ব|'মুরুঙ্গাকাই কেরাই পোড়িয়াল' হল মোরিঙ্গা পাতার পোড়িয়াল।
অন্যান্য অনেক আঞ্চলিক বৈচিত্র বিদ্যমান। দক্ষিণ ভারতের কর্ণাটক রাজ্যের একটি খুব সাধারণ খাবার পালিয়া *পোড়িয়ালের* অনুরূপ।  পালিয়ার কিছু বৈচিত্র্যের মধ্যে উরদ ডালের পরিবর্তে ছানার ডাল ব্যবহার করা হয়। অন্ধ্র অঞ্চলে পোরুতু প্রায় একই পদ্ধতিতে প্রস্তুত করা হয়, তবে নামটি গুড্ডু পোরুতু, ডিম *পোড়িয়ালের* বিকল্প হয়ে উঠছে।
## ব্যুৎপত্তি
পোড়িয়াল শব্দটি খাদ্য পদ তৈরির সাথে জড়িত রান্না বা প্রস্তুতির প্রক্রিয়াকে বোঝায়। ক্রিয়াপদ পোড়ি বলতে বোঝায় নাড়াচাড়া করে ভাজা, অর্থাৎ অল্প পরিমাণ গরম তেল দিয়ে গরম কড়ায় রান্না করা। বিশেষ্য হিসাবে পোড়ি শব্দটি দ্বারা স্ফীত চাল বা পপকর্নকে বোঝায়, যা একইভাবে প্রস্তুত করা হয়।

অন্যান্য তামিল শব্দ যা একটি খাদ্য পদ ভিত্তিক রান্নার প্রক্রিয়াকে নির্দেশ করে:

* আভিয়াল - সিদ্ধ করা
* কড়াইয়াল - সিদ্ধ মসুর ডাল পানি দিয়ে পিষে নেওয়া
* মাসিয়াল - সিদ্ধ শিকড় ও শাকসবজির বাটা
* থুভাইয়াল - ভাজা সবজির মোটা বাটা
* ভারুভাল - ডুবোতেলে ভাজা
* ভাথাক্কল - ঈষৎ ভাজা
* ভাট্রাল - শুকানো (রোদে)

## তথ্যসূত্র

বিষয়শ্রেণী:তামিল রন্ধনশৈলী
বিষয়শ্রেণী:ভারতীয় সবজির পদ
অস্কার কাসাস

**অস্কার কাসাস সিয়েরা** () হলেন একজন স্প্যানিশ অভিনেতা এবং মডেল যিনি মাত্র ৭ বছর বয়সে তার কর্মজীবন শুরু করে ফিল্ম এবং টেলিভিশনে ত্রিশটিরও বেশি কথাসাহিত্যে অংশ নিয়েছেন।

## জীবনী
অস্কার কাসাস ২১ সেপ্টেম্বর, ১৯৯৮ সালে বার্সেলোনা জন্মগ্রহণ করেন। তিনি রামন কাসাস এবং হেইডি সিয়েরার ছেলে এবং পাঁচ কাসাস ভাইয়ের মধ্যে চতুর্থ, অভিনেতা মারিও কাসাস তার ভাইদের মধ্যে বড়।

## আমি আজ খুশি
ছোট আকারের ছবি এবং বাণিজ্যিক বিজ্ঞাপন দিয়ে অভিনয়ের জগতে শুরু করেছিলেন। তিনি বেশ কয়েকটি অনুষ্ঠানে তার ছোট ভাইয়ের চরিত্রে অভিনয় করেছেন, যেমন *[[:es:Fuga de cerebros (película de 2009)|মেধা পাচার]]* এবং সিরিজ *[[:es:SMS (TV series)|স্বপ্ন দেখার ভয় নেই]]* এবং *[[:es:El barco (serie de televisión)|দ্য শিপ]]*। মিগুয়েলের চরিত্রে তার প্রথম উপস্থিতি ছিল *[[:es:Abuela de verano|গ্রীষ্মকালীন গ্র্যান্ডমা]]* (২০০৫) এ। পরে তিনি *[[:es:53 días de invierno|৫৩ দিন শীতের]]*, *[[:es:El orfanato|অনাথ আশ্রম]]* এবং *[[:es:Ángeles S.A.|এঞ্জেলেস এসএ]]* এর মতো চলচ্চিত্রে অভিনয় করেন, যার পরে তিনি যোগদান করতে সক্ষম হন। "রেড ঈগল" সিরিজে গাবির ভূমিকায় অভিনয় করেছেন। তিনি আয়ারল্যান্ড-এ অধ্যয়নের জন্য সিরিজটি ছেড়ে দেন এবং "ইভানের স্বপ্ন" চলচ্চিত্রের নায়ক ইভানের চরিত্রে অভিনয় করেন।

২০১৭ সালে তিনি মারিয়া পেদ্রাজা এর সাথে প্লেজ সিরিজ *[[:es:Si fueras tú|যদি আপনি হতেন]]*-এ অভিনয় করে কথাসাহিত্যে ফিরে আসেন। একই বছর তিনি ব্রুনোর চরিত্রে *[[:es:Cuéntame cómo pasó|এটা কীভাবে হয়েছে আমাকে বলুন]]*-এর কাস্টের অংশ ছিলেন। ২০১৮ সালে, তিনি মোভিস্টার প্লাস সিরিজ *[[:es:Instinto (serie de televisión)|ইনস্টিন্টো]]*-এ অভিনয় করেন, হোসে মুর চরিত্রে অভিনয় করেন, তার ভাই মারিও কাসাস এবং অভিনেত্রী সিলভিয়া আলোনসো এবং ইনগ্রিড গার্সিয়া-জন্সন, যার জন্য তিনি ফিরোজ অ্যাওয়ার্ডস এ মনোনয়ন পেয়েছিলেন। ২০২০ সালে তিনি নেটফ্লিক্স-এ *[[:es:Siempre bruja|সবসময় জাদুকরী]]*-এর দ্বিতীয় সিজনের প্রধান কাস্টে যোগ দেন, কোবো দ্য পাইরেটের চরিত্রে অভিনয় করেন। ২০২১ সালের সেপ্টেম্বরে, তিনি নেটফ্লিক্স সিরিজ *[[:es:Jaguar (serie de televisión)|জাগুয়ার]]*, ব্লাঙ্কা সুয়ারেজ, আদ্রিয়ান লাস্ত্রা এবং ফ্রান্সেস গ্যারিডো, যেখানে তিনি কাস্ত্রো চরিত্রে অভিনয় করেন।

২০১৯ সালে তিনি প্যাকো আরাঙ্গো-এর পূর্ণদৈর্ঘ্য চলচ্চিত্র *[[:es:Los Rodríguez y el más allá|রদ্রিগেজ এবং পরকাল]]*-এর কাস্টে যোগ দেন, বস্কো চরিত্রে অভিনয় করেন। ২০২১ সালে তিনি আবিদ খানের পূর্ণদৈর্ঘ্য চলচ্চিত্র *গ্রানাডা নাইটস* এবং নেটফ্লিক্স মূল ফিল্ম *[[:es:Xtremo|এক্সট্রিমো]]*-এ অংশগ্রহণ করেন, যেখানে তিনি লিও চরিত্রে অভিনয় করেন। এছাড়াও, *[[হলিব্লাড]]* ছবিতে তার প্রধান ভূমিকার কথা ঘোষণা করা হয়েছিল।

## তথ্যসূত্র

## বহিঃসংযোগ
* 
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৯৮-এ জন্ম
বিষয়শ্রেণী:স্পেনীয় অভিনেতা
বিষয়শ্রেণী:স্পেনীয় চলচ্চিত্র অভিনেতা
মহিলা শাখা

**মহিলা শাখা** হল একটি রাজনৈতিক দলের সাথে সংযুক্ত একটি সংগঠন যা সেই দলের মহিলা সদস্যপদ নিয়ে গঠিত বা একটি দলের মধ্যে মহিলাদের প্রচার করার জন্য কাজ করে৷ সংস্থাগুলি বিভিন্ন ভূমিকা এবং প্রকার গ্রহণ করে, কিছু মহিলাদের যোগদানের বিকল্প দেয় এবং অন্যরা স্বয়ংক্রিয়ভাবে সমস্ত মহিলা দলের সদস্যদের তাদের মহিলা শাখায় নথিভুক্ত করে। উদ্দেশ্য হল আনুষ্ঠানিক পার্টি কাঠামোতে যোগ দিতে মহিলাদের উত্সাহিত করা। 

## আরো দেখুন

* যুব শাখা
* ছাত্র শাখা

## পাদটীকা

বিষয়শ্রেণী:রাজনৈতিক দলের মহিলা শাখা
বিষয়শ্রেণী:রাজনৈতিক পরিভাষা
উইমেন অ্যান্ড চিলড্রেন ফার্স্ট (বইয়ের দোকান)

**উইমেন অ্যান্ড চিলড্রেন ফার্স্ট** হল শিকাগোর অ্যান্ডারসনভিল পাড়ার ৫২৩৩ নর্থ ক্লার্ক স্ট্রিটে অবস্থিত একটি ব্যক্তিমালিকানাধীন বইয়ের দোকান । দোকানটি ১৯৭৯ সালে অ্যান ক্রিস্টোফারসেন এবং লিন্ডা বুবন দ্বারা একটি নারীবাদী বইয়ের দোকান এবং শিকাগো সম্প্রদায়ের নারী লেখক ও সদস্যদের উদযাপন এবং সমর্থনস্থল হিসাবে প্রতিষ্ঠিত হয়েছিল। উইমেন অ্যান্ড চিলড্রেন ফার্স্ট নারী ও শিশুতোষ বই এবং এলজিবিটি সাহিত্যে বিশেষায়িত।

## বর্ণনা
উইমেন অ্যান্ড চিলড্রেন ফার্স্ট হল মার্কিন যুক্তরাষ্ট্রের সবচেয়ে বড় নারীবাদী বইয়ের দোকান, যেখানে প্রায় ৩০,০০০ বই মজুদ আছে। 

এখানকার বইগুলো "একটি অন্তর্ভুক্তিমূলক এবং ক্যুইয়ার-মনোভাবের দৃষ্টিভঙ্গিতে রচিত"  এবং দোকানটি "তার বৈচিত্র্য এবং ক্যুইয়ার-বন্ধুত্বের জন্য পরিচিত।"  বইয়ের দোকানটির অন্যতম লক্ষ্য হল "বই এবং সম্প্রদায়ের মাঝে নারীদের কাজকে সমর্থন করা"।  উইমেন অ্যান্ড চিলড্রেন ফার্স্ট শুধুমাত্র গুরুত্বপূর্ণ নারীবাদী সাহিত্যিক কাজই বহন করে না, বরং অন্যান্য রাজনৈতিক ও প্রগতিশীল আন্দোলনের সাথে সম্পর্কিত কাজগুলোতেও আলোকপাত করে, বিশেষ করে এখানে এলজিবিটি সম্প্রদায়ের বইগুলোর একটি শক্তিশালী সংগ্রহ রয়েছে।  দোকানের বিক্রিবাট্টার বিশ শতাংশ বাচ্চাদের বই থেকে আসে; অন্যান্য জনপ্রিয় বিভাগগুলো হল রান্না, শিল্পকলা, শিক্ষা এবং অভিভাবকত্ব বিষয়ক বই। 

## ইতিহাস
উইমেন অ্যান্ড চিলড্রেন ফার্স্ট ১৯৭৯ সালের নভেম্বরে শিকাগোর ইলিনয় বিশ্ববিদ্যালয়ের ছাত্র অ্যান ক্রিস্টোফারসেন এবং লিন্ডা বুবন দ্বারা প্রতিষ্ঠিত হয়েছিল।  তারা নারীবাদী আন্দোলনের অংশীদার ছিল ।  বুবন এবং ক্রিস্টোফারসেন দোকানের বুকশেলফগুলো নিজেরাই তৈরি করেছিলেন এবং দোকানে নারীবাদী-বিষয়বস্তু যুক্ত এবং শিশুতোষ বই তোলেন যাতে $১৫,০০০ খরচ করেছিলেন। 

## জনপ্রিয় সংস্কৃতিতে
টিভি সিরিজ পোর্টল্যান্ডিয়া "উইমেন অ্যান্ড উইমেন ফার্স্ট" শিরোনামের একটি আবর্তক স্কেচে উইমেন অ্যান্ড চিলড্রেন ফার্স্ট'সহ নারীবাদী বইয়ের দোকানগুলোকে মৃদুভাবে উপহাস করেছে, যা পোর্টল্যান্ডের নারীবাদী বইয়ের দোকান ইন আদার ওয়ার্ডসে চিত্রায়িত হয়েছিল। 

## তথ্যসূত্র

## বহিঃসংযোগ
* উইমেন অ্যান্ড চিলড্রেন ফার্স্ট ওয়েবসাইট

বিষয়শ্রেণী:নারীবাদী বইয়ের দোকান
বিষয়শ্রেণী:শিকাগোতে এলজিবিটি সংস্কৃতি
বিষয়শ্রেণী:ইলিনয়ে লেসবিয়ান সংস্কৃতি
বিষয়শ্রেণী:যুক্তরাষ্ট্রের ব্যক্তিমালিকানাধীন বইয়ের দোকান
ওমেনবুকস

**ওমেনবুকস** বা **ওম্যানবুকস** ছিল নিউ ইয়র্ক সিটির ম্যানহাটনে একটি নারীবাদী বইয়ের দোকান। এটি ১৯৭৫ সালে এলিয়েনর ব্যাচেল্ডার, ক্যারিন লন্ডন, এবং ফ্যাবি রোমেরো-ওক দ্বারা প্রতিষ্ঠিত হয়েছিল এবং এটি ১৯৮৭ সালে বন্ধ না হওয়া পর্যন্ত নারীদের জ্ঞানচর্চা এবং জড়ো হওয়ার জন্য একটি নিরাপদ স্থান হিসেবে সমুন্নত ছিল। ওমেনবুকস ছিল নিউ ইয়র্ক সিটির দ্বিতীয় নারীবাদী বইয়ের দোকান।  

## ইতিহাস
১৯৭৩ সালের *নিউ ওমেন'স সারভাইভাল ক্যাটালগ* থেকে অনুপ্রাণিত হয়ে এবং প্রতিটি পাড়ায় একটি নারীবাদী বইয়ের দোকান থাকা উচিত এই বিশ্বাস থেকে অনুপ্রাণিত হয়ে, এলিয়েনর ব্যাচেল্ডার, ক্যারিন লন্ডন এবং ফ্যাবি রোমেরো-ওক ১ মার্চ, ১৯৭৫-এ ওমেনবুক খুলেছিলেন।   তারা নারীদের গবেষণায় অন্যান্য নারীবাদী বইয়ের দোকানের প্রভাব ও অবদানকে স্বীকৃতি দিয়েছিল এবং সিদ্ধান্ত নিয়েছিল যে ওমেনবুকস শুধুমাত্র সম্পদের প্রবেশযোগ্যতার উপর জোর দেবে না বরং এটি একটি নারী কেন্দ্র হিসেবেও কাজ করবে।

গ্রিনউইচ ভিলেজে ১৯৭২ সালের দিকে খোলা *ল্যাবিরিসের* পরে, ওম্যানবুকস ১৯৭৫ সালে নিউ ইয়র্ক সিটিতে দ্বিতীয় পরিচিত নারীবাদী বইয়ের দোকানে পরিণত হয়েছিল। ব্যাচেল্ডার, লন্ডন এবং রোমেরো-ওকও এমন একটি স্থান তৈরি করতে চেয়েছিলেন যা বিভিন্ন পটভূমির নারীদের স্বাগত জানায়, এবং তাই, ওম্যানবুকস নিউ ইয়র্ক সিটিতে প্রথম অন্তর্ভুক্ত নারীবাদী বইয়ের দোকান হয়ে ওঠে। 

বছরের পর বছর ধরে নারীবাচক বই বেড়েছে এবং ১৯৮৫ সাল নাগাদ, বইয়ের দোকানে ৬,০০০ টিরও বেশি বই ছিল।

সেই বছরের গ্রীষ্মে মার্টিটা মিডেন্সের দ্বারা অধিগৃহীত হওয়া পর্যন্ত ক্যারিন লন্ডন ১৯৮৫ সালে ওমেনবুকসকে বাজারে ধরে রেখেছিলেন। 

### অবস্থান
ওমেনবুকসের প্রথম দোকানটি নিউ ইয়র্ক সিটির ম্যানহাটনের আপার ওয়েস্ট সাইডে ২৫৫, ৯২তম পশ্চিম স্ট্রিটে অবস্থিত ছিল।  তাদের প্রথম জায়গাটি দীর্ঘস্থায়ী হয়নি কারণ স্থানটি ছিল ছোট, খুঁজে পাওয়া কঠিন এবং গ্রাহকরা প্রায়ই বিল্ডিংয়ের চারপাশে ঘুরঘুর করতে থাকা পুরুষদের দ্বারা হয়রানির শিকার হতেন।  এক বছর পর, তারা ২০১, ৯২তম পশ্চিম স্ট্রিটে একটি কর্নার লটে স্থানান্তরিত হয়েছিল, যা তাদের আগের অবস্থান থেকে মাত্র এক ব্লক দূরে।

### প্রভাব এবং অবদান
ওম্যানবুকস-কে প্রায় বিভিন্ন জায়গায় "বইয়ের দোকানের ছদ্মবেশে নারীদের একটি কেন্দ্র" হিসাবে উল্লেখ করা হয়েছে।"এটি বইয়ের একটি সুপারমার্কেট নয়। এটি বইয়ের দোকানের ছদ্মবেশে থাকা নারীদের একটি কেন্দ্র… এটি পরস্পরের সাথে দেখা করার, আড্ডা দেওয়ার, সংযোগ করার, সংস্থানগুলি খুঁজে বের করার, আশ্রয় এবং স্বাচ্ছন্দ্য খোঁজার জায়গা৷ এটি এমন একটি জায়গা যেখানে নারী ও শিশুদের চাহিদা সবার আগে আসে এবং আশা করি সকল নারী ও শিশু স্বাচ্ছন্দ্য বোধ করে" 

## তথ্যসূত্র

বিষয়শ্রেণী:নিউ ইয়র্ক সিটিতে নারীবাদ
বিষয়শ্রেণী:নিউ ইয়র্ক সিটিতে নারীদের ইতিহাস
বিষয়শ্রেণী:নারীবাদী বইয়ের দোকান
বিষয়শ্রেণী:ম্যানহাটনে বইয়ের দোকান